ARHEOLOGIJA ANTIČKE GRČKE - predavanja

Izradio: Vatroslav Španiček

ARHEOLOGIJA ANTIČKE GRČKE

Uvodne riječi:

Postoje seminari iz ovog kolegija. Biti će podijeljeni da će se dijelom preklapati s gradivom, a neke ćemo teme obraditi preko seminara.

Postoje 2 suprotstavljena pristupa proučavanju Drevne Grčke: Wilkenmalski pristup (Filološki pristup) – Grčka civilizacija se proučava u okviru povijesti umjetnosti Starog Vijeka

Drugi počiva na premisi da pravi granicu gdje je arheologija, a gdje je umjetnost.

1. GEOMETRIJSKI PERIOD – PRVI DIO

Geometrijski period/EIA (Early Iron Age)/DA: 1050. -700.

1050. – 900. Protogeometrijski period

900. – 850. Rani geometrijski period

850. – 750. Srednji geometrijski period

750. – 700. Kasni geometrijski period

Atena, Korint i Eubeja su ključni lokaliteti Geometrijskog perioda.

Orijentalizirajući period: 900./700. – 600.

Period u razvoju grčke civilizacije kada se ponovno nakon prekida oko 1200. g. opažaju snažne veze s Orijentom. Razdoblje ranog arhaika, ali ga pomičemo do u geometrijski period na temelju istočnjačkog importa.

Arhajski period: 700. – 480. (700. – 500.)

700. – 600. Rani arhajski period

600. – 530. Srednji arhajski period

530. – 480. Kasni arhajski period

Klasika: 480. – 320. (500. – 300.)

480. – 450. Rana klasika/strogi stil

450. – 420. Visoka klasika

420. – 380. Bogata klasika

380. – 320. Kasna/zrela klasika

Helenizam: 320. – 30. (300. – 30.)

320. – 250. Rani helenizam

250. – 160. Srednji helenizam

160. – 30. Kasni helenizam

Traje od smrti Aleksandra Velikog (323. g. pr. Kr.) do propasti egipatske dinastije Ptolomejevića.

Od Srednjeg helenizma pa sve do kraja Kasnog helenizma, mnoge države pod grčkim utjecajem padaju pod   
rimsku vlast.

146. g. pr. Kr. Grčka pada pod rimsku vlast.

TERMINOLOGIJA

„Geometrijski“ period (GP): naziv nastao prema karakterističnom keramičkom stilu

„Starije željezno doba“ (EIA): naziv nastao na tragu podjele ljudske civilizacije na tri velike epohe: kameno, brončano i željezno doba

„Mračno doba“ (DA): naziv nastao zbog činjenice da je nekoć bio jako slabo poznat i smatralo se da nije posebno važan

„Arhajski“ period: naziv nastao od riječi „arhaios“, star, drevan; naziv nerijetko za sve spomenike nastale prije Klasike

„Klasika“: naziv u značenju prvorazredan, najbolji, danas i u značenju „tipični“

„Helenizam“: naziv nastao sredinom 19. st. od riječi *Helenistoi* (helenizirani Židovi; H. G. Droysen)

DISKONTINUITET, DEPOPULACIJA, OSIROMAŠENJE

Oko 1200. rušenje mikenskih palača: nestanak pisma (linear B), nestanak monumentalne umjetnosti, nestanak monumentalne arhitekture.

Pad i disperzija populacije. Jedno od objašnjenja u promjeni populacije je invazija Dorana, koja za mnoge stručnjake nedovoljno uvjerljiva, jer su razlozi kulturne promjene mogli biti i drugi.

Pomicanja naroda je možda bilo, ali dokaz za to ne mogu biti promjene u keramici, pokapanju i odjeći.

Polagana i nejednolika obnova grčkoga društva na jednostavnijem stupnju i u mnogo raznolikijim društvenim oblicima.

RAZVOJ NASELJA TIJEKOM 11. ST. PR. KR.

LH III C – nastavlja se izrada posuda u mikenskom stilu i pokapanje u grobnice s odajom.

Pojavljuje se dobro organizirani, povučeniji način života.

Naselja su locirana na prirodno snažnim, ali neutvrđenim položajima najčešće blizu mora.

Na Kreti se pojavljuju naselja refugijskog karaktera podignuta na visokim položajima. Mnoga su napuštena oko 1000., a rijetka žive do 7. st. pr. Kr.

Mikenski se položaji također upotrebljavaju, ali uništeni gradovi sada služe za ukapanje ili svetišta s novim arealom za stanovanje u blizini.

Oko 1000. g. pr. Kr. započinje novi način sahrane u kamene ciste i jame s ritusom kremacije, a sve više se zapažaju regionalne razlike u keramici.

POLITIČKE PROMJENE

U razdoblju mračnog doba (DA) i Geometrijskog perioda (GP) odigrale su se mnogobrojne promjene, od kojih su neke temelj za kasniji razvoj grčkog društva i kulture.

Pojavljuje se ideologija koja je dovela do razvoja polisa. Pad palača i hijerarhije na čelu s *wanaxom* (titula poznata iz dokumenta pronađenog u palači u Pilu), a vlast preuzima *basileus* (u linearu B *qasireu* – lokalni dužnosnik).

DO 8. ST. PR. KR.

Vladavinu poglavice (basileus) zamijenila je vladavina aristokracije (plemenitih obitelji).

Cijele regije udružuju se u velike političke entitete.

Intenzivira se regionalno rivalstvo.

8. ST.PR. KR.

Razdoblje renesanse grčke civilizacije, kojoj je put bez sumnje utrt još u ranijim stoljećima.

Povećanje populacije i broja ruralnih položaja (dokazi su podaci s cemeterija i rekognosciranja).

Pojava svetišta i enormno povećanje votivnih darova.

Obnova trgovačkih veza Egeje i Mediterana i osnivanje prvih kolonija.

Umjetničke inovacije, tj. orijentalizirajući period (pojava ljudskih i animalnih figura).

Uspon polisa kao odraz društvenih, političkih i urbanih promjena.

Pojava alfabeta.

OTKRIĆE ALFABETA

Kao što su mikenski Grci adaptirali linear A za svoju vlastitu potrebu, njihovi su potomci adaptirali Feničko pismo – ovaj put alfabet, a ne slogovno pismo.

Na Cipru se slogovno pismo nalik linearu B nalazi u uporabi sve do 4. st. pr. Kr.

Grčki alfabetski natpisi pojavljuju se iznenada oko 750. g. pr. Kr.

Najraniji zapisi koriste se za zapisivanje pjesništva (za razliku od ekonomskih zapisa lineara B).

Wade – Gery i Powell vjeruju da je grčki alfabet nastao s namjerom da se zapišu Homerovi epovi (do oko 750. g. Grci postaju svjesni herojske povijesti (povezano s usponom kulta mikenskih grobova); nastaju Homerovi i Hesiodovi epovi; prikazi herojskih događaja iz trojanskog ciklusa pojavljuju se i u umjetnosti).

NATPISI NA DIPILONSKOJ VAZI

Jedan od najstarijih grčkih natpisa.

Datacija: oko 740. g. pr. Kr.

Vrč otkriven u Ateni.

NESTOROV PEHAR (KOTYLE)

Pithekoussai na otoku Ischia u Napuljskom zaljevu.

Importiran s Roda.

Položen u bogati kremacijski grob 10-godišnjeg dječaka iz oko 720. g. pr. Kr.

Natpis je u heksametru.

Spominje Nestora, Afroditu.

*„Nestor ima fini pehar, ali svatko tko pije iz ovog pehara brzo će biti pogođen željom za Afroditom.“*

KOLONIZACIJA

Oko 1100. početak post – brončanodobne migracije u Joniju.

Tradicija kaže da su do 900. g. pr. Kr. brojni Grci migrirali na otoke i obalu Male Azije, osnivajući obalna naselja. Time je Egejsko more po prvi puta postalo unutarnje grčko more.

Geometrijski i Arhajski period (8. – 6. st.): glavni proces kolonizacije iz Grčke prema istoku i zapadu.

Od oko 770. - 750. matični gradovi osnivaju prve službene kolonije.

Razlozi: neki su polisi trebali dodatnu zemlju da nasele rastuće stanovništvo > agrarne kolonije (primjer: Cyrene, osnovana od ljudi s Tere, Metapont – chora, Megara Hyblaia o. 728.)

Političko razilaženje s vladajućom aristokracijom.

Želja za trgovačkom ekspanzijom/zaštitom trgovačkih putova (prolaz između Italije i Sicilije; crnomorske kolonije važne za opskrbu žitom).

Potraga za metalima (Pithekoussai o. 750.; razlog: dobra luka, blizina etrurskih rudnika metala).

Kolonija – *apoikia*, trgovačko naselje – *emporion*

Grčke kolonije:

Bliski Istok: Al Mina (obala Sirije), 800. – 700., Eubejci; 700. – 600.

Korinćani/Istočni Grci

Italija: Pithekoussai (kod Napulja), 770., Eubejci; Naksos (Sicilija) 734., Chalcis; Sirakuza (Sicilija) 733., Korint.

Egipt: Naukratis (emporij) oko 600.

Sjeverna Afrika; Cyrene oko 650., Tera.

ARHITEKTURA

Brojni podaci o ovom periodu prikupljeni su posljednjim istraživanjima i obilascima terena.

Najčešća manja naselja s nekoliko stotina žitelja.

Analiza naselja nije dovoljna za rekonstrukciju krvne slike društva. Vjerojatno je postojalo mnogo modela. Statusne razlike su postojale, ali ne u smislu rigidne hijerarhije. Nema dokaza da politička moć izlazi izvan okvira pojedinačnih naselja.

Velika su naselja Atena, Argos i Knos.

Najbolje poznata naselja su Nichoria u Meseniji, Karphi i Kavousi na Kreti i Lefkandi na Eubeji.

Karakteristične građevine: apsidalne ili prepravljene apsidalne građevine od opeke na kamenom soklu na slamnatim krovom.

Ekonomija je dovoljna samo za održavanje života.

* Figure 6 sites occupied in the period 1050 – 1000 BC

NICHORIA

JZ Peloponez

BA najprije selo, kratko napušteno, zatim iznova naseljeno.

Kuće: LBA pravokutne, DA (Dark Age) najprije pravokutne, zatim apsidalne.

Cigle od blata, slamnati krov, drvena konstrukcija.

Siromašna materijalna kultura, bez importa.

Analiza životinjskih kostiju otkrivenih na lokalitetu pokazuje da je tijekom DA meso krave bilo češće na stolu nego tijekom BA, što upućuje na njihovo uzgajanje.

KARPHI

Središnja Kreta; mali položaj, 1/3 istražena od britanskih arheologa 30 – ih godina 20. st.

MM: planinsko svetište

LM IIIC (1200. – 1100.): naseljeno na kraju ovog perioda. Položaj napušten oko 1000. (SM period), nikada ponovno naseljen.

Naselje je udaljeno i nepristupačno i na toj visini ne mogu rasti masline, vjerojatno sezonski naseljeno.

Maksimalna populacija: 350

Organsko naselje s gradskim svetištem (minojska tradicija).

Vjerojatno naseljeno ljeti kada se ovce tjeraju na veće visine.

Naselje blizanac, vjerojatno zimskoga karaktera smješteno je 100 m južnije (zimovanje na jednome mjestu, a ljetovanje na lakše branjivom?).

KARPHI – TLORIS

Tloris naselja donekle sličan LM Gourniji.

Male, usko postavljene,nasumice organizirane građevine.

Kaldrmirane ulice.

Velika zgrada povezana s dvorištem i jedinicama za skladištenje; svetište s oltarom i terakotnim statuama sukanja izrađenih na lončarskom kolu. Mali konsekracijski rogovi na glavi pokazuju podređeni kontinuitet s LBA religijskim sistemom.

KAVOUSI

Sjeverna Kreta, položaj naseljen od BA do DA.

Istraživanja: Harriet Boyd Hawes 1900. i američka škola 1980 – ih.

Kao Karphi: nepristupačan, strateški položaj.

Dva LM IIIC naselja (1190 – 1070 BC): Kastro (gornje) i Vronda (donje).

Keramička peć i svetište s terakotnim statuama slično onome u Karphiju.

Nalazi u kućnom kontekstu: kućna keramika, kamene alatke, utezi za tkalačke stanove.

Kosti i ostaci mikrofaune pokazuju eksploataciju od obale do vrha položaja.

U prehrani prevladava stoka sitnog zuba (koze i ovce).

STARA SMYRNA

Pored mjesta Bayrakh, sela malo sjevernije od današnjeg Izmira.

Nekoć na obali.

Izbjeglice stižu oko 1000.; istraživanja su pokazala male kuće iz kasnog 10. st. pr. Kr.

Jednosobne apsidalne građevine dužine 4 – 5 m.

Zidovi od cigle, strmi slamnati krov.

Preslojene u 9./8. st. s drugim kućama pravokutna tlocrta.

Bez usporedbe na kopnu, ali s BA prethodnicima.

MRAČNO DOBA: SVAKODNEVNI ŽIVOT

Žene: poljodjelstvo, tkanje i dr.

Muškarci: uzgajanje rogate stoke i drugih domaćih životinja, lov, poljoprivredne kulture daleko od naselja.

POGREBNI OBIČAJI

Umjesto inhumacije pojavljuje se novi način odlaganja tijela pokojnika: kremacija (spaljivanje).

Kremacija se pojedinačno pojavljuje već na BA Kreti i kopnu, ali 1100. – 900. postaje dominantna iako s regionalnim varijacijama (nikada nije posve potisnula inhumaciju).

Indicira li pojava novog ritusa dolazak novoga stanovništva (Dorani?).

Praksa se mijenja od višestrukih do pojedinačnih ukopa. Zašto?

Nestaje li običaj zadržavanja jedne obitelji na jednom mjestu kroz više generacija i gradnje skupih obiteljskih grobnica? Nova fizička mobilnost i migracija?

*Djeca se rijetko kremiraju.*

GROBOVI

Većina nalaza iz ovog perioda ne dolazi iz naselja nego iz grobova.

Glavne nekropole: Atena (Agora, Aeropag, Keramik), Lefkandi (Eubeja)

Velike regionalne razlike:

Atika: 11. – 8. st. stariji se kremiraju, a urne postavljaju u jame ili rovove, djecu inhumiraju u ciste ili rovove.

Argolida: stariji se inhumiraju u velike ciste ili rovove, djeca u posude.

Lefkandi:pogrebni su običaji slični onima u Atici.

Kreta: kremacija i inhumacija u urnama (krateri i pitosi) u dromosu ili odaji grobnice.

Zajednička pojava: ukopi s oružjem, tzv. ratnički grobovi.

U grobovima su kao statusni simboli česti nalazi željeznih predmeta.

ATENSKA AGORA

Agora bijaše središnji, otvoreni prostor s političkom i ekonomskom funkcijom.

LEFKANDI

Eubeja (otok ist. od Beocije i Atike)

Položaj: dva brežuljka na istaknutom položaju s pregledom na Lelantine doline prema Z i obalu prema J: Xeropolis i Toumba

BA naselje bilo je 500 m istočnije.

Kao Nichoria, labava skupina domaćinstava raspršena na dva brežuljka.

Procijenjena populacija: maksimalno nekoliko stotina.

APSIDALNA GRAĐEVINA

Godine 1981. u istraživanjima su otkriveni ostaci monumentalne apsidalne građevine, dio velike nekropole Toumba od 69 grobova (većinom šaht grobova) i 23 lomače.

Građevina je nedovršena; 40 m dugačka, građena od kamena i cigle. Peripteralni tloris: vanjska kolonada drvenih podupirača podržava krov.

U unutrašnjosti tri ukopa: prije, za vrijeme ili poslije konstrukcije građevine?

Interpretacija kontroverzna: kuća, dvorana za bankete, protohram, heroon , kombinacija?

UKOPI UNUTAR GRAĐEVINE

Inhumirana žena s bogatim prilozima u oknu, uključujući zlatnu ploču na grudima i zlatnu ogrlicu koja najvjerojatnije datira iz oko 2000., što znači da je bila 1000 godina u uporabi.

U brončanoj posudi pored žene kremirani muškarac.

Nalazi: željezni bodež, dijelovi odjeće i šiljci kopalja.

Keramika izrađena u lokalnoj radionici datira grobove oko 1000. – 950.

U drugoj jami ukopani su ostaci četiriju konja koji najvjerojatnije pripadaju muškarcu.

Tip ukopa koji opisuje Homer?

SUSJEDNO GROBLJE TOUMBA

Grobni prilozi:

Igle od bjelokosti

Bliskoistočne i egipatske posude od bronce i fajansa

Zlatna poprsja Fragment poprsja

Importirani egipatski prsten

Keramika se datira u kasno 10. i rano 9. st. pr. Kr. i sugerira veze koje su Grci u to vrijeme imali s Bliskim Istokom.

Groblje lokalne elite i ljudi koji su se bavili trgovinom?

LEFKANDI – TOUMBA – VAŽNOST

Položaj je veoma važan jer je najraniji poznati primjer ponovnog uvođenja monumentalne arhitekture i stranog importa koji pokazuje da su Eubejci bili aktivni trgovci s Bliskim Istokom u vrijeme za koje se mislilo da je Grčka bila izolirana (feničko posredništvo?).

ŽELJEZO

Tehnologija željeza izumljena je u Anatoliji, razvijena i unaprijeđena tijekom 12. – 11. st. na Cipru i u Siriji i odatle uvedena u druga područja i Grčku (jer u nađenoj bronci ima dovoljno kositra).

Željezo je ekološki prihvatljivije jer zahtijeva manje drva budući da se radije zagrijava i hladi nego topi i lijeva.

Oružje pokazuje da je tehnologija uvedena u razvijenoj formi s Cipra – s istog prostora odakle su Mikenjani dobavljali bakar. Pokazuje li to neprekinute trgovačke veze ili u najgorem slučaju njihovo slabljenje?

Željezo je korisno jedino kad se može oblikovati što zahtijeva tehnološko znanje.

Temperiranjem i brzim hlađenjem mogu se izraditi jednako dobre ili čak bolje alatke nego od bronce.

Kovina se grije na 1100 – 1150 stupnjeva C.

Karburizacija (povećanje sadržaja ugljika na površini).

Gašenje (kontrolirano hlađenje) metala u vodi.

Kaljenje: zagrijavanje na relativno nisku temperaturu, ponovno hlađenje u vodi.

BRONČANODOBNO ŽELJEZO

Željezo je iako rijetko bilo u uporabi već tijekom BA; primjeri:

Gruda željeza otkrivena je u Ayia Triadi (MM period)

Željezna kocka otkrivena je u Knosu.

Željezni dijelovi na zlatnim peharima pojavljuju se u LBA na kopnu.

Isprva se željezo koristilo za statue i nakit radije nego za alatke.

FUNKCIONALNI PREDMETI OD ŽELJEZA

Poslije 1200. g. pr. Kr. nalazi se malo funkcionalnih predmeta od željeza i željezo je općenito rijetko.

Najraniji primjerci nađeni su na Cipru i nerijetko se povezuju s dolaskom izbjeglih Mikenjana.

U 11. st. željeza je mnogo, a u 10.st. je već standardna pojava. Prerada željeza se nije mogla nadzirati jer ga je bilo posvuda. Ruda se nalazi na otocima, južnom Peloponezu i u Makedoniji. Tehnološke su se novosti tako mogle brzo širiti.

ZAŠTO ŽELJEZO

Nedostatak bronce uzrokovan mogućim prekidom trgovačkih ruta na kraju LBA mogao je biti razloog eksperimentiranja s novim metalom.

Željezo je ostalo u uporabi i nakon ponovne uspostave opskrbe broncom oko 900. pr. Kr., povezane s obnovom trgovačkih putova.

TRI STUPNJA UPORABE ŽELJEZA

1. LBA: uporaba željeza za ornamentalne, tj. nefunkcionalne predmete
2. oko 1050.: uporaba željeza za funkcionalne predmeta (bodeži, noževi): tehnološka primjena (željezo se tijekom antike nije nikad lijevalo već kovalo; nije se mogla postići dovoljna temperatura za lijevanje u kalupe)
3. oko 900.: raširena uporaba željeza za funkcionalne predmeta (ekonomska promjena); počinje pravo željezno doba jer željezo preslojava broncu za predmete za koje je bilo pogodno (igle, oklop i dr.)

RATNIČKI GROB S AEROPAGA, OKO 900.

Za ovaj period karakteristična je muška kremacija s oružjem

Pokojnik je 34 – godišnji muškarac

Željezni bodež je „ubijen“ (osobni zavjet ili potreba na drugom svijetu).

Željezni nalazi: bodež, sjekira, nož, dlijeto, 2 šiljka koplja, dio konjske opreme.

Velike posude i nadalje se prizvode od bronce (statusni simboli?)

* Brončani tronožac iz Olimpije

GEOMETRIJSKI PERIOD – DRUGI DIO

RELIGIJA I USPON SVETIŠTA

Arhitektonski ostaci pružaju samo letimičan pogled na religiju DA tj. EIA.

Religijska aktivnost održava se na otvorenom; svetišta su određena ogradnim zidom i oltarima u središtu.

Prvo susretanje Grka i Grka (kao opozicije barbarima) rezultira pojavom panhelenskih svetišta.

Osnivanje Olimpijskih igara, 776. g. pr. Kr.

Uvođenje međuregionalnih religijskih festivala.

Velika svetišta locirana podalje od gradskih centara (Delphi, Olympia).

HERINO SVETIŠTE, PERACHORA (IX. / VIII. st. pr. Kr.)

Blizu Korinta.

200 godina mlađe od Lefkandija.

Zidovi od opeke.

Slamnati krov.

U svetištu nađeni fragmenti terakotnog model hrama (zavjetni dar).

Hram ima apsidalni plan s jednom prostorijom, centralno smještena vrata i mali portik s dva drvena podupirača.

HERINO SVETIŠTE, ARGOS

Pronađen sličan terakotni model hrama.

Pravokutni tloris.

Dva drvena podupirača na pročelju podržavaju krov portika.

Dva dijela krova: krov građevine i krov portika.

HERINO SVETIŠTE, SAMOS

8. st. pr. Kr. (provizorna datacija uslijed gubitka stratigrafskih podataka u WW II).

Dugačka građevina tankih zidova od cigle (33 x 6.5 m) – **hekatompedon** – sa središnjim redom 12 drvenih podupirača. Na S kraju baza za kultnu statuu.

Ubrzo dogradnja vanjske kolonade (7 x 17 stupova) – najraniji primjer **periptera**

Kasniji hram iz oko 650. od kamena i drva s peristilom i dva reda od po 6 drvenih podupirača na pročelju.

MODEL GEOMETRIJSKOG HRAMA

Eretrija, Eubeja, oko 750. g. pr. Kr.

Hram u kojem se štovao Apolon Daphnephoros.

Mala građevina potkovastog tlorisa drvene konstrukcije i podupirača, pokrivena granama.

Jedinstvena građevina.

APOLONOVO SVETIŠTE, DREROS, KRETA (750. pr. Kr.)

Pravokutni tloris.

Kamenom građena struktura

Središnje ognjište s dvije kamene baze za drvene podupirače

Klupa uza stražnji zid s brončanim figurama. (Apolon, Artemida i Leto – trijada iz Drerosa)

Arhitektura i unutrašnje uređenje dosta podsjećaju na mikenski megaron odnosno mikenska svetišta.

MIKENSKI GROBNI KULT

U LG periodu na nekoliko područja u Grčkoj počinje se iskazivat počast ranijim pokojnicima, koji izrasta u kult posvećen herojskim likovima iz mikenskih vremena.

Nerijetko se pokapanje vrši u mikenskim grobnicama, uz iskazivanje počasti ranijim ostacima obogaćenim novim zavjetnim darovima.

Početak čežnje za precima, želja za uspostavom veza s davno preminulim herojskim pokojnicima?

Pokušaj osnaživanja principa nasljeđivanja?

Obnova obiteljskog zemljišta?

Početak 8. st.: porast populacije viđen kroz povećanje broja zavjetnih predmeta

1100. – 900. 900. – 800. 800. – 700.

Delfi 0 1 152

lijevane brončane figurine

Olimpija 10 21 837

keramičke figurine

KERAMIČKI STILOVI

Geometrijska keramika pokazuje velike regionalne razlike i ustaljena se podjela stilova odnosi samo na Atenu i njezinu okolicu, Argolidu i Korintiju.

Submikenski stil (SM), 1100. – 1050.

Novi stil koji nije univerzalno potvrđen, ali je poznat u Ateni.

Pokazuje izumiranje posljednjih ostataka mikenskog stila, traje 50 – ak godina, a dekoracija se izvodi rukom.

Izostanak figuralne dekoracije.

Keramički stilovi variraju od regije do regije.

Protogeometrijski period (PG), 1050. – 900.

Promjene prisutne i u oblicima posuda i u dekoraciji.

Ključne promjene: spiralni motivi izvedeni **šestarom** **i četkicom**.

Dokazi nove tehnološke inovacije.

Ostala karakteristična dekoracija:

Koncentrične kružnice

Polukružnice

Tamne trake

Cik – cak linije

Poslije 900. prevladava puni geometrijski stil izrastao na domaćoj tradiciji i bez vanjskih utjecaja.

PG KERAMIKA U ATENI

Čini se da je Atena izbjegla ozbiljniju destrukciju nakon pada mikenske civilizacije i postala utočište za izbjeglice.

Prvi razvojni procesi u PG keramici odigrali su se upravo na području Atene.

Uporaba bržeg lončarskog kola omogućila je izradu boljih formi.

Dekoracija prati oblik posuda.

NAJČEŠĆE FORME

*Amfora*: posuda za skladištenje tekućine s drškama na trbuhu, na ramenima i na vratu (također i za markere grobova; s drškama na ramenima i na vratu za muške, a s drškama na trbuhu za ženske grobove)

*Ojnohoa*: krčag za nalijevanje vina

*Krater*: najveća posuda, za miješanje vina s vodom (također i za nadgrobne spomenike muškaraca!)

*Pehar*: za ispijanje tekućine

*Lekitos*: za parfem

Rani geometrijski period, 900. – 850.

Tamne trake postaju sve brojnije i zauzimaju sve veći dio posude

Posude iskazuju težnju k monumentalnosti

Uz otprije poznatu dekoraciju javljaju se:

svastike

rombovi

točke

zvijezde

Pojedini geometrijski uzorci naglašavaju pojedine dijelove posuda (noga, trbuh, vrat). Najbogatije je ukrašeno područje između drški i vrat.

Posebni oblici geometrijskog posuđa

MOTIVI

Do srednjeg geometrijskog perioda (MG) najvažniji je motiv **meandar**.

Motivi su izvedeni tamnom bojom na svijetloj pozadini.

Dekorativni su motivi gotovo u cijelosti linearni, umjetnost apstraktna i analitička.

SREDNJI GEOMETRIJSKI PERIOD (MG), 850. – 750.

Na početku MG perioda cijela posuda vaze pokrivena je dekoracijom, ali još nema ljudskih figura. Javljaju se tek prikazi geometrijski stiliziranih živih bića, najprije antitetički postavljenih ili poredanih u frizu u istom položaju (ispod ruba, na ramenu, trbuhu). Ovakav stil preuzet je možda s tekstila (nije sačuvan).

* Najstariji prikaz životinjske figure na grčkom posuđu.

ŽENSKI GROB S KREMACIJOM – AGORA, OKO 850. G. PR. KR.

Amfora s finim prilozima:

Glinena škrinja s modeliranim žitnicama (5) koja vjerojatno simbolizira najviši društveni položaj rane Atene.

34 oslikane posude, 21 ručno izrađena urezana posuda.

Metelni predmeti: brončane igle, fibule, prstenje; zlatno prstenje, masivne naušnice ukrašene šipkom, simbolom Perzefone.

Granulacija i filigran – tehnike zaboravljene 300 godina, ponovno usvojene kontaktima s Bliskim Istokom.

KASNI (ZRELI) GEOMETRIJSKI PERIOD (LG), 750. – 700.

DIPILONSKE VAZE

Skupina posuda na kojima se afirmira pojava ljudske figure.

Vaze velikih dimenzija koje nisu imale stvarnu funkciju – korištene su za nadgrobne spomenike elite i žrtve ljevanice.

Morale su se raditi u dijelovima.

U 9. i 8. st. Atenjani su izgradili cestovnu mrežu uzduž koje su se nalazila groblja.

Glavno groblje Atene nalazilo se izvan Dipilonskih vrata i zvalo se Keramik (keramičarska četvrt). U LG periodu kremaciju postupno zamijenjuje inhumacija.

Oko 750. ponovno rađanje figuralne umjetnosti.

Prvi put u 400 godina na keramici se pojavljuju ljudske figure, ali krajnje stilizirane, a ne naturalističke. Prikazi su od početka scenski. Siluetno slikarstvo.

Dipilonske vaze radila je vjerojatno samo jedna radionica, a moguće i samo jedan slikar (Dipilonski majstor, oko 50 – ak posuda).

*Horror vacui*

Teme ranih figuralnih scena su vrlo ograničene i predodređene funkcijom samih posuda: pogrebne procesije (*ekphora*) i izlaganje tijela pokojnika (*prothesis*), borbe.

Jesu li to prikazi aktualne pogrebne prakse, ili imaginarne verzije herojskih ukopa iz Brončanog doba?

Posude su istovremene Homerovim epovima. U 2. pol. 8. st. pojavljuju se posude kod kojih se scene s likovima zbijaju u slike (frizovi s jahačima i bojnim kolima). Prema kraju 8. st. na geometrijskim se posudama pojavljuju i mitološke scene iz trojanskog ciklusa.

*Biga (dvopreg).*

*Kvadriga (četveropreg).*

U kasnom geometrijskom periodu veoma su česte kozmetičke kutije – pikside, nekada sa životinjskim figurama na poklopcu.

Neegzistiranje skulpture monumentalnih razmjera – raspolažemo sitnom figuralnom plastikom (od 10 – 40 cm).

Uzrok toj pojavi je da je monumentalna struktura tog vremena bila izrađena od drva (Xsoana kipovi).

Pojavu i odlike takve najranije grčke skulpture možemo pratiti u ponekim arhajskim oblicima koji slijede tradiciju.

U arhajsko vrijeme grčki majstori prelaze na kamen, mramor, broncu.

Te su posude bile reciklirane i kao građevni materijal.

Brončane su skulpture nestale prvenstveno zbog skupoće. Prvo su odnesene u Rim, a kasnije su pretapane.

Grčka skulptura je po svom estetskom momentu dio umjetnosti. Veoma je važna jer je ona medij kroz kojeg su grčki naručitelji i majstori iskazivali svoju osobnost, svoj kulturni identitet i domet grčkoga svijeta.

Važna je i zato što je u kasnijim stoljećima bila ideal (npr. u kasno Republikansko i rano Carsko doba).

GROBNI PRILOZI

Životinjsko meso u zdjelama (ptice, janjci, svinje, krave).

Kućni ljubimci (cijeli skeleti; psi, svinje).

Hrana: suhe smokve, voće, masline, jaja, piće.

Vjerovanje u zagrobni život.

OSTALE FORME U UMJETNOSTI

Geometrijski period ne poznaje monumentalnu skulpturu; u 7. stoljeću pojavljuje se prva relativno monumentalna skulptura (Dreros, spirelatha tehnika).

Spirelatha sublimira jezgru koja je od drva i oplatu koja je od bronce. Po svojim stilskim karakteristikama te skulpture se zapravo ne razlikuju mnogo od onih koje su izrađeene u ostalim materijalima (terakota, bjelokost).

Brončane (ukrašene urezivanjem), terakotne (oslikane) i bjelokostne figurice koje pokazuju iste karakteristike kao i figure na posudama (grobni prilozi i zavjetni darovi svetištima).

Figuralna plastika koja razrađuje pokret (grupe, borbe) uglavnom je karakteristična za 2. pol. 8. st.

Oko 700. postaju vrlo popularni ratnički tipovi figurica jer je to vrijeme neprestanog ratovanja grčkih polisa.

Brončani kotlovi s figuralnim aplikacijama glavna su vrsta zavjetnih darova grčkim svetištima.

* Apolon iz Drerosa – spirelatha tehnika
* Ženska figura iz Drerosa
* Dama iz Menelaiona – lijevana je u kalupu, svetište još uvijek živi i u blizini je svetište posvećeno grčkoj Heleni
* Ratnik i konj iz Olimpije – zavjetna grupa, hoplit, lijevana grupa

Dedalski stil – najstariji stil, figurice izrađene u tom stilu

Figurica od bjelokosti, 8. st., Atena

750. – 730. pr. Kr.

Visoka 24 cm.

Pronađena u grobu s 4 druge slične figure na groblju Keramik (?božica).

Pokazuje bliskoistočni utjecaj (nagost).

Frontalnost i cilindrično oblikovanje. Trokutni torzo, dugačke noge, kapa s meandrom – sve domaći elementi geometrijskog stila.

Kasnogeometrijske figurice

750. g. pr. Kr 7. st.pr. Kr.

Kreta Bronca

Bronca

Ratnici

Olimpija Tesalija Mesenija

Bronca 700. pr., Kr. 725. pr. Kr. Apolonovo svetište

Takvih figura ima u gotovo svakom većem grčkom svetištu tog vremena.

ORIJENTALIZIRAJUĆI (ISTOČNJAČKI) I ARHAJSKI PERIOD

Kronološko determiniranje toga perioda je relativno.

Definicija: prihvaćanje i transformacija orijentalnih ideja, tehnika i prikaza te njihovo prilagođavanje grčkom ukusu i potrebama.

Orijentalni se utjecaji najjasnije vide na oslikanim posudama; najranije oko 725. pr. Kr. na posuđu iz Korinta (npr. protokorintski aribali(<aribalos): forma je ciparska, motivi orijentalni, a tehnika preuzeta s feničkih i sirijskih brončanih zdjela). Posude su trgovinom ili kolonizacijom proširene i na zapad (Sicilija, južna Italija).

Korint je u to vrijeme glavno trgovačko središte.

Neki autori do te mjere naglašavaju izvorno istočnjački karakter grčke civilizacije, imajući na umu da je grčka temelj zapadne civilizacije, smatraju da se istočnjački utjecaj ne spominje dovoljno.

Importirani predmeti orijentalnog podrijetla pojavljuju se u funeralnom kontekstu i kontekstu darova u svetištima već od 900. g. pr. Kr.

Primjeri: fenička brončana zdjela iz groba 55 na lok. Toumba u Lefkandiju (oko 900.); zlatne naušnice u tehnici filigrana i granulacije iz G. 41 na Keramiku (oko 850.); fenička brončana zdjela (s geometrijskim posudama iz G. 42 na istom groblju (oko 850.), itd.

Glavne zone utjecaja i importa:

* Sjeverna Sirija: brončani i rovašeni predmeti od bjelokosti,
* Cipar: glavni centar produkcije bronce 12. – 8. st.: šipkasti tronošci i noge za lončarsko kolo
* Egipat: razni materijali

Fenikija: današnji Libanon

Feničani još živjeli u Kartagi.

Eubeja – Lefkandi: u grobovima se pojavljuje egipatski fajans i brončane posude, fenički skarabeji i pečati u egipatskom stilu, feničke brončane posude, itd.

Datacija: kraj 10. st. pr. Kr. Keramika je lokalna, geometrijskog stila.

VEZE EUBEJE S FENIKIJOM OBJAŠNJAVAJU ZAŠTO SU EUBEJCI OSNOVALI PRVU ZAPADNU KOLONIJU (PITEKUSAI) I PRVI RAZVILI ALFABET.

Kreta – Knos: Fenička brončana zdjela s natpisom iz oko 900. ciparski tronošci, egipatski brončani vrčevi, fajans i dr. geometrijski motivi. Od oko 850. do 7.st. na vazama Knosa kombiniraju se geometrijski i orijentalni motivi preuzeti s metalnih posuda proizvoda (Protogeometrijski B): vrpce, palmete i dr.

Kreta – Kommos: svetište s 3 pilastra feničkih osobina iz oko 900.

Orijentalni stil na Kreti traje najduže i tu je orijentalna umjetnost prigrljena usprkos konzervatizmu na dr. područjima (Krećani nisu bili trgovci i kolonizatori).

Korint: import i pojava protokorintskog stila s rovašenjem i paralelno s njim, na istim vrstama posuda, siluetno – linearnog stila.

NAJRANIJI ODJECI ORIJENTALNIH UTJECAJA

Protogeometrijski krater (nadgrobni spomenik?) s lokaliteta Toumba u Lefkandiju s motivom drva života.

Velika dipilonska amfora (frizovi životinja možda potaknuti orijentalnim primjerima?; oko 760. pr. Kr.)

Tzv. Cesnola krater vjerojatno eubejskog (možda kikladskog?) podrijetla otkriven na Cipru s kozama.

Oko drva u središnjem frizu.

PROTOKORINTSKI STIL

Najvažnije radionice keramike tijekom 7. st. pr. Kr. bile su one u Korintu gdje se najranije odigrao prijelaz s Geometrijskog u Orijentalizirajući i Arhajski period.

Temelji leže u razvijenoj trgovini s istokom i prihvaćanju minijaturne orijentalne umjetnosti.

Glavna inovacija korintskih keramičara bila je nova crnofiguralna tehnika.

Tipične forme: aribalos (bočica za parfem), ojnohoa (vrč za nalijevanje vina), kotyle/skifos (pehar).

Produkcija korintskih radionica dijeli se u dva glavna perioda koji traju otprilike po jedno stoljeće: protokorintski period (oko 720. – 630.) i korintski period (630. – 530.).

KRONOLOGIJA PROTOKORINTSKOG PERIODA OKO 720. – 630.:

Rani protokorintski, 720. – 690. – loptasti/kuglasti aribaloi i kotylai (skifosi) dekorirani životinjama i cvijećem, često oživljeni bojama.

Srednji protokorintski I, 690. – 670.: pojava ovoidnih aribalosa i narativnih scena, dok se životinjski motivi povlače u sporedne zone.

Srednji protokorintski II, 670. – 650.: vrhunac produkcije.

Kasni protokorintski, 650. – 630.: kruškasti aribaloi, dodavanje boje, polikromija.

CRNOFIGURALNA TEHNIKA

Prva pojava u Korintu.

U Ateni se pojavljuje oko 100 godina kasnije (oko 630.).

Siluetno slikarstvo s duboko urezanim obrisima i detaljima; urezivanje vjerojatno preuzeto s istočnjačkih metalnih i bjelokosnih predmeta.

Dodane boje: crvena, bijela, ljubičasta boja.

TIPIČNI MOTIVI

Oblici još uvijek neodređeni i geometrijski koncipirani.

Figure životinja u frizovima uokolo posuda (pantere, lavovi, veprovi, bikovi, ptice, psi, itd.); rjeđe scene lova i borbe. Prikazane scene nisu vezane uz točno određeni mit ili priču (nisu narativne).

Ispuna: točkaste rozete.

MacMILLAN ARIBALOS

Ovoidni aribalos visine 7 cm.

U gornjem frizu boj hoplita, u srednjem konjanici, u donjem prikaz lova.

Datacija: 670. – 650., Srednji protokorintski II

CHIGI (KIĐI) VRČ

Posuda tipa Olpe (vrč sa širokim lijevkom).

Raspored scena kao i na MacMillan aribalu.

Datacija: oko 650. g. pr. Kr. (Kasni protokorintski stil).

* Korintski Dinos, 7. st. pr. Kr.

KARAKTERISTIKE PROTOATIČKE KERAMIKE

Najvažniji oblici posuda: amfora, hidrija, krater, ojnohoa (velike monumentalne posude; nastavak geometrijske tradicije).

Podjela posuda na glavnu i sporednu stranu.

Dekoracija: monumentalne slikane scene s naglaskom na ljudskoj figuri, ali uglate geometrijske strukture.

Sve veći interes za mitološkim scenama vodi k narativnosti.

Primjer: Eleuzinska amfora (nadgrobna funkcija, oko 650. pr. Kr.).

Narativnost se postiže na nekoliko načina: izborom lako prepoznatljive scene, atributima likova, naslikanim natpisima. Prikazuje se jedna epizoda ili više njih integriranih u jednu scenu.

Rijetko se nalazi izvan Atike i okolice (nije bila tako popularna i izvožena kao protokorintska keramika).

Siluetno i obrisno slikarstvo dominira, a urezivanje je povremeno i započinje relativno kasno.

Oko sredine 7. st. popularno je dodavanje bijele i crvene boje.

KRONOLOGIJA PROTOATIČKOG PERIODA, OKO 700. – 630.:

Rani protoatički, 700. – 675.: geometrijska tradicija, bez mitoloških scena – Analatos slikar i Mesogeia slikar (nazivi prema mjestima u Atici).

Srednji protoatički, 675. – 650.: povlačenje s globalnog tržišta, pojava vrlo velikih vaza s mitološkim scenama – Polifemov slikar.

Kasni protoatički, 650. – 630.: početak imitacije korintske crnofiguralne tehnike s dodatkom crvene i bijele boje.

Protocrnofiguralni, 630. – 600.: prevlast crnofiguralnog stila pod korintskim utjecajem povezanog s atičkim osjećajem za monumentalnost i dramu – Nesov slikar.

Figure su velikih dimenzija s velikim detaljima. Još uvijek se pojavljuju frizevi s čudovištima i životinjama.

* Protatička hidrija, oko 700. – 675., Louvre

PROTOATIČKA ELEUZINSKA AMFORA

Gornji friz: Odisej i drugovi osljepljuju Polifema. Umjetnik kombinira dvije epizode u jednoj: pehar za vino aludira na pijanstvo koje je prethodilo osljepljivanju.

Središnji friz: Gorgone progone Perzeja koji je obezglavio Meduzu

Kombinacija siluetne i obrisne tehnike.

Sredina 7. st., Polifeomv slikar.

* Reljefna amfora, Mykonos, 675. – 650.

Namijenjena skladištenju, tehnika reljefa. Prikazuje pad Troje; narativna scena. Posuda izrađena pomoću kalupa.

SITNA FIGURALNA PLASTIKA/SKULPTURA

Razvoj toliko slavljene grčke skulpture klasičnog perioda počiva na dugoj tradiciji koja seže samo do u arhajsko doba, bez ikakve veze s minojskom i mikenskom umjetnošću.

Iz geometrijskog perioda nije sačuvana skulptura monumentalnih razmjera , ali iz literarnih vrela znamo da su prve kultne statue velikih dimenzija bile od drva (ksoana - „istočnogrčki kipovi“), čuvane su i preživjele do kasnijih vremena, a njih oponašaju one koje su malih dimenzija u funkciji votivnih darova (npr. Samos).

Geometrijske brončane i keramičke figurice.

Oko 700. popularne su muške ratničke figurice zbog konstantnih sukoba između grčkih polisa.

U 7. st. pojavljuje se prva monumentalna skulptura rađena od kamena poznata pod nazivom **dedalski stil**.

Četiri centra produkcije: Kreta, Argolida, Kikladi, Atika.

* Kultne statue iz Drerosa na Kreti: Apolon, Leto, Artemida

MANTIKLOVA BRONCA

Teba, malo iza 700. g. pr. Kr.

Na bedrima figure natpis u heksametru koji spominje Mantikla i posvetu Apolonu.

Statua je po svemu sudeći prikazana u trenutku dok govori.

DEDALSKI STIL

Naziv prema mitskom kiparu Dedalu kojega je Minos zatočio u labirintu Knosa.

Označava najranije primjere monumentalne skulpture 7. st izrađivane istom tehnikom i stilom kao i one od drva i terakote.

„Dama iz Auxerrea“ – Louvre, oko 640. pr. Kr.

Prepoznatljive odlike stila: polos na glavi, trup koji podsjeća na stablo, frontalnost, ukočenost, spljoštenost (namijenjena gledanju sprijeda), trokutasto lice, nisko čelo, frizura

Vis. 0,65 m; vapnenac

Uvećana izvedba terakotnih figurica

Haljina dekorirana urezanim motivima, nekoć ispunjenih bojom

BRONČANE DEDALSKE FIGURICE

Najbrojnije figurice orijentalizirajućeg perioda rađene u dedalskom stilu.

Primjer: kuros s remenom oko tijela, Delfi, oko 650./640., vis. 0,20 m

TERAKOTNE DEDALSKE FIGURICE

Terakotne ženske zavjetne figurice: male, rađene pomoću kalupa, masovna izrada, pod utjecajem bliskoistočnih statua božica, ali uvijek odjevene; oko 680. – 625. pr. Kr.

Primjer: Demetra i Kora, Korint, 7. st. pr. Kr.

DRVENE DEDALSKE FIGURICE

U svetištu pronađeno mnoštvo zavjetnih figurica, kako grčke tako i bliskoistočne produkcije.

Primjer: figurica Here iz Heraiona na Samu, oko 640. pr. Kr.

MONUMENTALNA KAMENA SKULPTURA

Oko 650. pr. Kr. grčki kipari okreću se novome materijalu za izradu statua – kamenu.

Pojava kamene skulpture vjerojatno je inspirirana egipatskom umjetnošću (u Egiptu su od kamena u to vrijeme i monumentalna arhitektura i skulptura).

NAJSTARIJA PREŽIVJELA GRČKA MRAMORNA SKULPTURA U PRIRODNOJ VELIČINI

Zavjetna (Artemidina?) statua tipa kore koju je Apolonu posvetila Nikandra, visokopozicionirana žena s otoka Naksosa, oko 660. – 625. (650.?), pronađena na Delosu.

Statua vjerojatno govori gledateljima.

Oblik duguje tradiciji izrade monumentalne drvene skulpture (ksoanon), stil joj je dedalski, a proporcije egipatske.

Tanke izrade (bez dubine na bočnim stranama), trokutasta lica, frontalne poze.

Posvetni natpis u **boustrophedon** (bustrofedon) tehnici. Na desnom bedru posvetni natpis Apolonu.

KUROSI I KORE

Kurosi i kore su kanonski fiksirani ikonografski obrasci upotrebljavani za razne namjene.

*Kouros:* stojeća, naga, idealizirana (uopćena) statua mladog muškarca sa spuštenim rukama i iskoračenom lijevom nogom.

Egipatske je inspiracije (trgovina, najamništvo) i trasirao je put k naturalističkijoj obradi tijela (stav, proporcije).

Vrijeme pojave: kraj 7. st. pr. Kr.

Grčke inovacije: nagost, puni volumen, modelacija tijela

Funkcija i simbolika mu je bila polivalentna, ali je bez natpisa i konteksta teško odrediti točno značenje (arete? – aristokratska izvrsnost, superiornost)

*Kore:* stojeća, odjevena, idealizirana (uopćena) statua mlade neudane žene

Vrijeme pojave: sredina 7. st. pr. Kr.

Podjela: *peplos* kore i *hiton* kore: kore na okrugloj bazi cilindrične forme (npr. Samos) i kore na stupu (npr. Atika).

NAMJENA

Zavjetni darovi svetištima i božanstvima

Zamjena stupovima u arhitekturi (kore – karijatide)

Nadgrobni spomenici: nadgrobni kurosi i kore obećavali su vječnu heroizaciju među živima

Služili su kao način negacije protoka vremena i promjena; Grci su osjećali vrijednost i prolaznost života i ove su statue predstavljale bijeg od tih promjena.

SIMBOLIZAM

*Kouroi* i *Korai* su ovjekovječeni simboli ideala tjelesnog savršenstva i životnosti – fizičkog junaštva, moralnog autoriteta, božanstvenosti, izvrsnosti (arete), ljepote i plemenitosti (kalokagathia) na njihovu vrhuncu, za koje je aristokracija smatrala da su joj prirodno urođeni.

Znameni i utjelovljenje prekrasnih ljudi arhajske Grčke.

Andrew Stewart: gdje je cvjetala aristokracija, cvjetala je i skulptura; gdje je aristokracija ustupila mjesto tiraniji, bila je u padu i produkcija *kurosa* i *kora* (?).

EGIPATSKI „KOUROS“ RANOGA 7. ST. PR. KR.

Tvrdoća proporcija i poze; povezanost s kamenim blokom iz kojeg je izrađen (kubična forma).

Težina na stražnjoj nozi.

Ukočene ruke povezane s kamenim blokom.

Jedna noga izbačena ispred druge; nepokretnost.

Odjeven.

GRČKI KUROSI

Prvi kurosi su prirodne ili nadnaravne veličine (610. – 580.)

Slijede dedalske konvencije za kosu i trokutasto lice, imaju geometrijski istaknute mišiće abdomena i linea alba, krupne otvorene oči, arhajski smiješak.

Jedna noga je izbačena, ali težina varira i pokret je prirodniji.

Statua je u cijelosti oslobođena od bloka iz kojeg je izrađena, ali ostavlja dojam visoka reljefa, a ne 3D skulpture.

Primjeri:

* Metropolitan kouros, oko 600., 1,84 m
* Volomandra kouros, oko 600.
* Sounion kouros, oko 600., 3,05 m
* Dipilonska glava, kraj 7. st., 0,44 m

RAZVOJ I KRONOLOGIJA KUROSA

Kuros je konzervativan tip koji se malo promijenio od o. 650. do o. 500. pr. Kr. transformirajući se polako od manje naturalističkog prema više naturalističkom prikazu.

Kronologiju omogućuje postupno kiparsko razumijevanje anatomije od površnih opservacija 7. st. do detaljnog upoznavanja strukture ljudskog tijela u 5. st., kao i promjene frizure.

Prekomjerno naglašena anatomija ranih kurosa – kritika i odmak od egipatskoga naturalizma ili ideal grčke aristokracije?

* Kuros iz Delfa, 580., 2,14 m – Kuros iz Anavisa, 530., 1,94 m - Aristodik, oko 510., 1,98 m

KUROS IZ ANAVISA U ATICI (KROISOS)

Mnogo prirodnije (naturalističkije) proporcije

Gipki obrisi

Anatomija prikazana masama, a ne samo linijama

Trodimenzionalna oblikovna koncepcija

Arhajski smiješak (oznaka vitalnosti, a ne emocija?)

Tragovi boje na kosi i u očima

Natpis: „Stani i žali na grobu Kroiza, ubijenog od divljeg Aresa u prvom redu bitke“

* raširenost kurosa; iz knjige J. Whitley: Archaeology of Ancient Greece

KORE/KORAI

Razvoj draperije može se pratiti od tvrdih zamotanih masa do brižljiva i osjećajna modeliranja površine ispod koje se otkrivaju oblici ženskog tijela

Primjer: Berlinska kora, 570. – 560., 1,93 m

OSLIKANE KORE

Dekorirana draperija pokazuje aktualan izgled odjeće koje su u to vrijeme nosile grčke žene.

Boje u uporabi: crvena, plava, crna, bijela; nešto rjeđa – zelena i žuta

Uniformnost stila rezultat je pokretljivosti grčkih umjetnika. Za tu pojavu znamo s natpisa i iz antičkih izvora.

OTKRIĆE KORA S AKROPOLE

Nakon oslobođenja Grčke od Turaka, Grci su odlučili ukloniti sve srednjovjekovne građevine i očistiti Akropolu do klasičnog sloja.

Godine 1885. započinju sistematska iskapanja ispod klasičnog sloja i otkrivaju se mnoge oslikane skulpture od mramora i vapnenca, brončane i terakotne figurine, keramika, novac, natpisi.

U veljači 1886. u jarku SZ od Erehteijona otkriva se 14 zajedno ukopani kora, a I i Z od Partenona još nekoliko njih također brižljivo ukopanih.

Nakon II grčko – perzijskog rata 480./479. Atenjani odlučuju proširiti Akropolu, a skulpture iz pijeteta završavaju u ispuni proširenja.

KORA S NATPISOM FRASIKLEJE

Kip kore u funkciji nadgrobne statue sačuvan u odličnom stanju, otkriven u mjestu Merenda u Atici.

Nosi hiton opasan u struku, desnom rukom drži okrajak hitona, a lijevom podiže pupoljak lotusa.

Ostaci boje jasno pokazuju da je hiton bio obojan crveno, da je naprijed bila traka ispunjena meandrom, ostali dio haljine ispunjen rozetama, svastikama i zvijezdama, a rubovi biljnim ornamentom. Nosi ogrlicu, naušnice i narukvice. Na glavi vijenac s cvjetovima i pupoljcima lotusa.

Natpis: Spomenik Frasikleje. / Uvijek ću biti zvana djevojka (kora) / jer mi bogovi daše takvo ime umjesto braka. / Aristion iz Parosa izradio (me).

Datacija: oko 550./540.

PEPLOS KORA S ATENSKE AKROPOLE

Mnogo prirodnije (naturalističkije) proporcije.

Muzej Akropole 679

Visina: 1,21 m

Dobro sačuvani ostaci boje: kosa i usne bojani crveno, trepavice i obrve crno, haljina i dekoracija zeleno i crveno.

Brončana ogrlica i naušnice naknadno dodani.

Nedostajuća lijeva ruka ispružena naprijed sa žrtvenim darom – osvajanje prostora.

Organsko oblikovanje kose, puno i oblo lice zanosno radosnog izraza.

Datacija: oko 540./530.

KORA BR. 675, MUZEJ AKROPOLE

U suprotnosti s robusnim naborima i vertikalnim linijama peplos kore, ova je kora ukrašena finijim naborima, teksturom odjeće i bojama na hitonu.

Dekoracija, elegantni oblici i haljina upućuju na jonskoga umjetnika,

Datacija: oko 520./510.

Visina: 0,55 m.

KORA BR. 674., MUZEJ AKROPOLE

Kora koja prikazuje ključnu točku u tranziciji iz arhajske u ozbiljniju, ranoklasičnu facijalnu ekspresiju.

Smiješak ranijih kora vidljiv je samo u uglovima usana, i ostavlja statuu zagonetnom.

Datacija: oko 500.

Visina: 0,92 m

EUTIDIKOVA KORA, MUZEJ AKROPOLE

Natpis na bazi statue donosi ime zavjetodavca koje glasi Euthydikos.

Lice donosi ozbiljniji izraz kasnijih kora.

Vjeruje se da je djelo kipara „plavoga efeba“.

Datacija: oko 490.

* Kora 680, oko 530. – 520., i Kora 670, oko 520. – 510.
* Kore 684 i 685, oko 490.

4. ARHAJSKI PERIOD

USPON POLISA I POJAVA MONUMENTALNE KAMENE ARHITEKTURE

DRŽAVA (POLIS)

Seljaci iz najranije grčke prošlosti (EIA, DA) definirali su svoju pripadnost prema obiteljskim vezama i statusu.

Pripadnici polisa grupiraju se kao socijalna grupa određena zemljopisnim podrijetlom (građanstvom), a ne krvnim vezama.

Polis: sam grad + ruralni teritorij oko njega (npr. Atena, Atika; Sparta, Lakonija). Polis je prema tome i urbani centar zajednice i politička zajednica – država.

Funkciju grada kao centra, tj. ideološke baze cijeloga polisa simboliziraju svetišta i hramovi (npr. Partenon je dom Atene, zaštitnice grada Atene). Na ruralnom su teritoriju svetišta često građena s ciljem da označe granice polisa. Izvan naselja progresivno se šire nekropole.

Z i SZ dio Grčke organiziran je na federalnom ili konfederalnom principu, kao države sastavljene od više manjih gradova ili većih sela (ethnos). Dva glavna panhelenska svetišta organizirana su na takvim teritorijima: Delphi i Olympia.

Različite teorije o usponu polisa promatrane kroz nekoliko modela: usporedbu s feničkim, etruščanskim ili gradovima Mezopotamije.

Nastanak polisa i njegovih institucija nije moguće datirati prije 7. st. pr. Kr., dok je razvoj mogao započeti već u 8. st. Dokaz: formiranje velikih svetišta (argivski i samski Heraion).

Uspon polisa i urbanizam dijelom treba promatrati odvojeno.

Tipičan polis 8. i 7. st. karakterizirale su fortifikacije, javna opskrba vodom i velika svetišta na njegovu teritoriju. Primjeri: Korint, stara Smyrna, Atena. To još uvijek nisu bila urbanizirana naselja već naselja disperzivnog tipa s kućama u redovima. Planska su naselja bila rezervirana jedino za kolonije.

Tijekom 8. i 7. st. pr. Kr. apsidalne su i ovalne kuće zamijenjene pravokutnima, najprije jednosobnim megaronima, a kasnije s više soba oko dvorišta.

Od oko 600. g. mnoga se manja naselja napuštaju, a gradovi postaju sve veći što nameće potrebu prave urbanizacije (grad opasan zidinama, akropola, nekropole, itd.) koja uzima maha u 6. st.

Gradovi su središta proizvodnje, trgovine, umjetnosti i umjetničkog obrta.

IDEOLOGIJA O POLISU

Stara ideja: što je više ukopa, veća je populacija polisa.

Činjenice: oko 775. – 750., zamjetno je povećanje broja ukopa; 114 po generaciji, u usporedbi s 24 ukopa po generaciji oko 975.

Oko 800.: gotovo svi ukopi pripadaju odraslima; djeca se pokapaju na arheološki „nevidljiv“ način.

Poslije 800.: odnosi broja ukopa vraćaju se u normalu; barem dio velikoga povećanja odnosi se na ponovnu pojavu dječjih ukopa.

IAN MORRIS:SHEMATSKI PRIKAZ PROMJENE U BROJU VIDLJIVIH UKOPA

Grafikon prikazuje da ukopi nisu proporcionalni, kao što bi bilo za očekivati.

Velik porast broja ukopa u LG I i LG II fazama.

Povećanje populacije moguće je objasniti procesima migracije jer se npr. događa i u ostatku Atike i Argu.

Morris pretpostavlja da su u ranije doba vidljive ukope imali samo bogati/elita, a između 800. i 750. to se pravo kao statusni simbol širi na veći dio stanovništva.

Prema Morrisu to je rezultat uspona polisa i širenja biračkih prava.

Nakon LG faze, ponovno se događa pad broja ukopa. Koji su to razlozi?

Morris tu pojavu objašnjava subverzijom ideala polisa i povratkom vladajućeg aristokratskog ethosa, tj. vidljivog ukopa samo za elitu.

Broj ukopa ponovno rasta na prijelazu iz 6. u 5. st., što koincidira s usponom demokracije u Ateni.

Navedene promjene zasigurno su odraz i socijalno – ekonomskih promjena (uzgoj stoke > proizvodnja žita > uznapredovalo poljodjelstvo i stočarstvo).

Slične razvojne faze pokazuje i Argolida.

OSTALI DOKAZI USPONA POLISA

Prikazi borbi hoplita u umjetnosti (npr. Chigi vaza). Ratnici se bore zajednički, a ne pojedinačno, za slavu grada – države, a ne klana.

Posveta oružja u panhelenskim štitovima (oko 650.), u opoziciji prema prijašnjoj praksi zakopavanja oružja s pokojnicima.

RAZVOJ ARHITEKTURE

Oko 600. g. pr. Kr. rađaju se prva dva stila u grčkoj monumentalnoj kamenoj arhitekturi: dorski i eolski red (slog).

Hramovi su malih dimenzija, osim rijetkih iznimaka (npr. Artemision na Krfu).

Kamena gradnja i monumentalnost rezultat su stranih utjecaja (Egipat i Perzija) i revolucije u tehnologiji gradnje (izum graditeljskog krana i vitla).

Monumentalne kamene građevine simboliziraju trajnost, opstojnost i znak su prestiža. Mnogi tirani pokreću velike programe izgradnje i podržavaju umjetnost i trgovinu da bi pridobili naklonost naroda (npr. Peisistratos u Ateni, Kypselos u Korintu, itd.).

DORSKI RED

Popularan na kopnu i u Velikoj Grčkoj

Jeffrey M. Hurwit drži da je dorski red izum korintskih arhitekata tijekom Kipselove tiranije (veliki građevni programi).

POSEJDONOV HRAM U ISTHMIJI (ISTHMOSU)

Datacija: 1. pol. 7. st. (690. – 650.)

Peristil od 7 x 19 stupova koji okružuju celu.

Zidovi od kamena, stupovi i entablatura drveni.

Nema dokaza pojave dorskih elemenata, npr. triglifa i metopa.

Keramički crijep (istočnjački utjecaj) najvažnija inovacija: oslikana sima i antefiksi.

Građevina tranzicijskog perioda, na prijelazu iz ere drvenoga u kameno graditeljstvo.

APOLONOV HRAM U TERMONU U ETOLIJI

Datacija: oko 640./630. g.

Peristil od 5 x 15 stupova koji okružuju celu, a na stražnjem dijelu opisthodomos.

Unutrašnji red stupova podupire krov. Izvorno drveni stupovi kasnije su zamijenjeni kamenima.

Zidovi: donja sekcija od kamena, gornja od cigle.

Bojane keramičke metope (terakotne, zbog zaštite drvenih elemenata od vremenskih utjecaja) s mitološkim scenama.

Građevina tranzicijskog perioda, na prijelazu iz ere drvenoga u kameno graditeljstvo.

PRINIAS (RIZINIA)

Datacija: oko 625. – 600.

Prinija se nalazi otprilike na putu od Knosa prema Festu.

Najraniji grčki hram dekoriran skulpturom.

Tlorisom i unutrašnjim ognjištem za žrtve slijedi mikenske modele.

Pravokutna cela s portikom na pročelju razvedenim s 3 pilastra.

Nadvratnik sa sjedećim ženskim figurama (božica?) odjevenim poput „dame iz Auxerrea“ i orijentalizirajućim panterama u frizu ispod; na donjoj strani bloka još dvije međusobno okrenute ženske figure.

Friz s konjanicima oko zida portika ili na entablaturi (iznad stupova portika).

HERIN HRAM U OLIMPIJI

Oko 590. g. pr. Kr.

Tloris: 6 x 16 stupova (peripteros); *pronaos* i *opisthodomos* (portici) s dva stupa *in antis*; trokutni zabati na oba kraja; dva reda stupova umjesto jednoga u osi; cela *hecatompedon* (duž. 100 stopa). Prvi standardizirani dorski heksastilni peripter.

Izvorno drveni stupovi kasnije zamijenjeni kamenima. Stupovi nisu jednake veličine zato što nisu zamijenjeni u isto vrijeme iz drvenih u kamene.

Tranzicijska građevina: gornji elementi od cigle i drva, ali stilobat, platforma i donje sekcije zidova od klesanih kamenih blokova.

APOLONOV HRAM U KORINTU

Datacija: oko 560. g. pr. Kr.

Tloris: 6 x 15 stupova, pronaos i opistodom s dva stupa u antama; dvije trobrodne cele (druga posvećena Artemidi?).

Monolitni (štukaturani) stupovi od vapnenca s ispupčenjem, tj. konveksnim zakrivljenjem ili konturom nazvanom *entasis*, nastalom s ciljem korekcije optičke iluzije da se ravne linije prema sredini spuštaju. Druga slična korekcija prvi put viđena je gornje zakrivljenje stilobata.

KRONOLOŠKI REPERI DORSKOG STILA

Prisutnost i oblik entasisa – što je stup zdepastiji i entasis izraženiji, to je hram stariji.

Profil dorskih kapitela – što je profil okrugliji i vrećastiji, to je kapitel stariji.

ATENIN HRAM U SMIRNI

Datacija: oko 600. pr. Kr.

Izgrađen u sklopu utvrđenog zida grada.

Dobar primjer tranzicijskog perioda: s orijentalizirajućeg na arhajski period.

Terasasto svetište; zid od poligonalnih blokova, uporaba različitih kapitela eolskog tipa.

Eolski se hramovi prvi put javljaju na području Troade, Kiosa i Lezbosa u 6 st. pr. Kr. Moguće je da su jonski i eolski stil rođaci. Stupovi su ukrašeni s volutama iz kojih izbijaju palmete. Eolski se stil proširio čak i na prostore Italije. Etruščani su ga poznavali.

AFAJIN HRAM NA EGINI - KULMINACIJA RAZVOJA DORSKOG REDA

Egina se nalazi između Peloponeza i Atike.

Datacija: oko 500. – 590.; zamijenio stariji tetrastilni hram izgorio oko 570.

Vapnenac sa štukaturom i bojanjem, 6 x 12 monolitnih stupova; zabat i akroteriji (palmeta i grifoni) od mramora; krovni crijep terakotni – ribne ploče mramorne.

Portici s dva stupa u antama na pročelju i začelju, trobrodna cela s dva reda dvokatnih dorskih stupova.

Stupovi elegantnijih proporcija zbog promjene u brojčanim omjerima.

Problemi uglova; uglovi su skraćeni jer su triglifi morali biti podudarni sa sredinom stupova; ostaci metopa nisu pronađeni (drvene i oslikane?).

ZABATNA SKULPTURA (MUNCHEN)

Zabatne skulpture u punoj plastici markiraju prijelaz s arhajskog (zap. zabat) u klasični period (ist. zabat). Pokazuju lokalne heroje u borbi pod Trojom s Atenom Afajom u sredini, dakle narativnog su karaktera, ali i metafora borbe istoka i zapada, Grka i barbara, dobra i zla.

Zapadni zabat 6+1+6 figura (o. 500.), istočni 5+1+5 figura (oko 490.). Većina figura naga.

\*Afaja – lokalni eginski naziv za Atenu

Pozadina plavičasta, figure smeđe osnove s različitim pridodanim drugim tonovima poput crvenih, zelenim, plavih i žutih.

REKONSTRUKCIJA BOJE

U trenutku otkrića 20 – ih godina 19. st. odlično vidljive danas su nakon postupka rekonstrukcije u velikoj mjeri uništene.

KIP ATENE AFAJE – ZAPADNI ZABAT

Na licu ima arhajski osmjeh koji ju definira kao skulpturu arhajskog doba. Na istočnom zabatu arhajskog osmjeha nema, lice je ozbiljno, što već nagovještava klasični period.

Zabatna skulptura nije rađena u punom reljefu, to su cijele skulpture koje stoje na svojim bazama.

* usporedba figura palih ratnika sa zapadnog i istočnog zabata

ARTEMIDIN HRAM NA KRFU (Corcyra)

Datacija: oko 580. g. pr. Kr.

8 x 17 stupova: oktastilni peripter

Tloris: pronaos i opistodom s dva stupa u antama, trobrodna cela.

Reljefna zabatna skulptura od vapnenca (zapadni zabat) i metope; 2,85 m visoka figura Gorgone

* zabatna skulptura – greda ukrašena listolikom dekoracijom i meandrom
* Zeus napada Giganta (gigantomahija)
* Žena koja sjedi podiže ruke prema izgubljenoj figuri (Prijamu?)

GRADITELJSTVO VELIKE GRČKE (SICILIJA I JUŽNA ITALIJA): SIRAKUZA, SELINUNT, POSEJDONIJA

APOLONOV HRAM U SIRAKUZI

Datacija: o. 600. g. pr. Kr.

Posebni po tome što su stupovi odvojeni s dvije interkolumne.

HRAMOVI SELINUNTA

Pravilan raster naselja, riječ je o grčkoj koloniji. Prostoj gdje se nalazi nekoliko hramova i na padini još nekoliko hramova. Hramove označavamo slovima: C, D, F, G

HRAM C

Datacija: oko 560. g. pr. Kr.

Dorski tloris i eksterijer sličan Apolonovu hramu u Sirakuzi – 6 x 17 stupova.

Stupovi elegantniji i nešto šire postavljeni; neki monolitni, drugi kompozitni; bez *entasisa*

Dva reda stupova na pročelju bez stupova u antama.

Reljefne kamene metope na pročelju i začelju.

Zabatna terakotna skulptura: velika Gorgonina glava, 2.7 m visoka.

Unutrašnjost hrama: glineni pečati za dokumente; građevina služila kao hram i arhiv

Hram C: metope s Perzejem i Meduzom, Apolonovom zapregom i Heraklom.

HRAM G

Datacija: 530. – 409. pr. Kr.

55 x 115 m; stupovi visoki preko 16 m

Po proporcijama je usporediv golemim jonskim hramovima.

8 x 17 stupova; pseudodupteralni tloris; portik s 4 prostilna stupa i još 2 u liniji s antama, ukupno 6.

Trostruki ulaz u celu; dvostruka kolonada u celi vodi do svetišta iza kojeg je opisthodomos.

409. g. pr. Kr. kada su Kartažani osvojili grad peripteros još nije bio završen zbog svojih ogromnih proporcija.

HRAM G – NASTAVAK

Djelomice kanelirani stupovi (nedovršeni).

Neki dorski kapiteli su profilom arhajski, a drugi ranoklasični.

Posvećeni Apolonu ili Zeusu (na natpisima se spominju obojica).

Uništen zajedno s gradom od Kartažana 409. g. pr. Kr.

POSEIDONIA (Paestum)

Kolonija – novoosnovano naselje. U njegovom središtu su najvažniji sadržaji (ranija grčka agora, Herina svetišta na jugu).

* pogled iz zraka na južno ili Herino svetište, gledano prema zapadu

Nakon Atene najbolje sačuvani dorski hramovi

PRVI HERAION

Datacija: oko 550. g. pr. Kr.

Jedan od dva hrama sagrađena u 6. st.; ožbukani vapnenac.

Prvi Heraion je stariji; ima netipičan tloris (novi tip dorske arhitekture), 9 x 18 stupova, duboki ambulatorij (pteron dubine dvije interkolumne), portik s 3 stupa u antama, aksijalnu kolonadu u celi i *adyton* na začelju. Tloris građevine dijeli se u dvije jednake sekcije (dvije statue Here i Zeusa?).

Stupovi imaju entasis, a uveden je i anthemion (lisnata dekoracija na vratu tijela stupa).

* pogled na stupove i entasis

ARHITEKTONSKA SKULPTURA

Ništa nije preživjelo iznad zida, ali ostaci instalacija sugeriraju postojanje skulptorski ukrašenih metopa.

Pronađeno je mnoštvo fragmenata oslikane arhitektonske terakote koja je krasila krovne strehe: trake palmeta, svastika, oslikani otvori oblika u obliku lavljih glava i dr.

ATENIN HRAM

Datacija: oko 500. pr. Kr.

Manji od prvoga Heraiona, ali s mnogo inovacija:

Vanjska kolonada od 6 x 13 stupova (anticipirane su proporcije kanoniziranog dorskog reda klasičnog perioda).

Neizbalansirane proporcije unutrašnjosti . duboki portik na pročelju, nepostojanje portika na začelju.

Stupovi: entasis, vratovi kapitela s floralnim okovratnikom, echinus s „vrećastim“ arhajskim profilom.

Friz: dekoriran profilacijom, bez skulpture.

UNUTRAŠNJOST

Portik: pojava jonskih stupova s volutama.

Prvi primjer kombinacije dorskog i jonskog reda.

Ostale inovacije: triglifi postaju dekorativni elementi; odsutnost horizontalnog korniža na krajevima; produžene krovne strehe s rubnim kornižom i ornamentalnim stropom, itd.

FOCE DEL SELE: HERAION

Datacija: oko 570. – 560.

Herino svetište izgrađeno na sjevernoj granici teritorija Posejdonije na ušću rijeke (5 milja od grada).

U svetištu otkriveni hram, oltar, stoa, riznica hrama.

Lokalitet poznat po otkriću preko 30 reljefnih kamenih metopa za koje nije poznato kojoj su građevini pripadale. Prikazuju epizode iz Heraklova života i trojanskog rata.

PODRIJETLO METOPA

Selinunt i Foce del Sele donose više primjeraka skulptorski dekoriranih metopa 6. st. nego cijeli preostali grčki svijet zajedno.

Vremenom izrade bliske su skulpturama sa sifnijske riznice u Delfima.

Prednje strane: metope upozoravaju barbare što se događa onima koji napadnu Grke?

ARHAJSKI PERIOD – NASTAVAK

II. JONSKI RED

Najstariji jonski hramovi sagrađeni su sredinom 6. st u Herinu svetištu na Samu te u Efezu i Didimi u Maloj Aziji, starom tehnikom s rampama, kao posljedica natjecanja gradova – država.

Jonski red popularan je isprva među Grcima Male Azije te na otocima.

Stupovi počivaju na bazi, imaju više kanelira, elegantniji su i imaju volute (bliskoistočni utjecaj); bogata dekoracija oko vrata, na bazi i vrhu zida, nekad ina vrhu stupova.

Iako jonski, prvi hramovi vjerojatno nisu imali vanjski friz i isključivo ili pretežito jonske stupove. Na entablaturi nema triglifa i metopa, niža je i lakša.

* peripteros – jednostruki red stupova
* dipteros – dvostruki red stupova
* SAMSKI HERAION, GEOGRAFSKI POLOŽAJ I ZRAČNI POGLED

DRUGI HERAION NA SAMU

Datacija: oko 650. g. pr. Kr.

Građevina od kamena i drva (originalni stupovi).

Izdužena cela, stupovi na ulazu; krov podupiru zidovi, čist pogled na kultnu statuu.

Jonski red (sačuvani su veliki dijelovi friza).

TREĆI HERIN HRAM

Golemih proporcija: 48,33 x 93,45 m.

Izgradili ga arhitekti Rhoikos i Theodoros.

Započet poslije 575. g. pr. Kr., dovršen oko 560. g., urušio se (ili rastavljen) oko 530. g. pr. Kr.

Tloris: 8 x 21 x 9(10?) stupova. Nema preživjelih kapitela. Stupovi postavljeni na bazu (torus i trohilus) i plintu s 40 kanelira.

Dvostruka kolonada, trobrodni portik i cela.

Središte iznova sistematiziranoga Herina svetišta.

ČETVRTI HERAION NA SAMU

Poslije 530. treći je Heraion zbog lošeg utemeljenja počeo tonuti i Samljani su počeli graditi novi hram još većih dimenzija.

Naručitelj tiranin Polikrat, arhitekt Theodorus.

57,7(52) x 117,6(105) m; 8 x 24 x 9 stupova; cela 2 x 11 stupova.

Trostruka kolonada na pročelju i začelju, dvostruka kolonada na lateralnim stranama.

Tijelo stupova visine 18,5 m od vapnenca, kapiteli od mramora, 24 kanelire.

EFEZ

ARTEMIZION (D – 4. hram na tom mjestu) U EFEZU

Izgrađen u isto vrijeme kad i 3. Heraion na Samu.

Arhitekti Metagenes, samljanin Theodorus i krećanin Chersiphron.

59,93 x ? m; 8 x 21 x 9 stupova; trostruki red stupova na pročelju; vodoravno kanelirane baze podupiru visoke stupove; pojava kapitela s volutama; u središtu hrama peripteros 9,5 x 13,3 m, 4 x 8 stupova iz 8. st. pr. Kr.

Orijentiran prema zapadu umjesto istoku (većina grčkih hramova); od vapnenca obloženog mramorom, stupovi mramorni; krov pokriven crijepom i mramornim pločama.

36 stupova ukrašenih u donjem dijelu. Uokolo hrama je navodno bio gaj u kojem su živjele divlje zvijeri (karakteristika za Perziju).

Prema Herodotu, dio troškova izgradnje hrama platio je lidijski kralj Krez, što je važan kronološki reper jer su Kreza 547. porazili Perzijanci. U perzijskim prijestolnicama Suzi i Perzepolisu, na ostacima palača pronađena su uklesana tipična grčka imena. Iz perzijskih izvora znamo da su dovođeni grčki majstori koji su bili zaduženi za stupove, ali i drugi majstori iz Egipta i Libanona za druge poslove.

* Artemida Efeška

Artemidin hram u Efezu je bio obnavljan od 330. – tih g. pr. Kr. pa sve do dubokog helenističkog doba. Artemidin hram je zapalio Herostrat.

APOLONOV HRAM,DIDYMA

Datacija: oko 550. pr. Kr.

Na obali Male Azije, pokraj Mileta, nedaleko od Sama.

Otvorena unutrašnjost s malim hramom.

Reljefna skulptura na donjim tamburima vanjskih stupova i uglovima arhitrava.

U 4. st. hram obnovljen u još većim gabaritima uz poštivanje starog tlorisa.

Izvorni hram je jonski, a obnovljeni hram je korintskog tipa.

III. ZABATNA SKULPTURA S ATENSKE AKROPOLE

* najstariji zabat od porosa, 590./580.
* zabat izvorno koncipiran iz 4 dijela, zabat kompozitnog tipa (2. razvojna faza u grčkoj zabatnoj skulpturi), antitetički položaj mačaka

Ugao zabata (lijevog) s Heraklom i troglavim zmijolikim bićem u borbi; u sredini dva lava napadaju bika.

S Ateninog hrama ispod Partenona, oko 550. pr. Kr.

Zabatne grupe od vapnenca sugeriraju nova rješenja ispune uglova trokutnog zabata: čudovištima sa zmijolikim repovima ili riječnim/morskim božanstvima s repovima, odnosno palim ratnicima. Gornji dio poprsja likova izveden u punoj plastici.

Bogato bojan (plava, bijela, crvena, zelena).

IV. OSTALE VAŽNE GRAĐEVINE

Svetište u Delfima jedno od najvažnijih panhelenskih svetišta, posvećeno Apolonu Pitijskom. Svetište sistematizirano u terasama.

Riznice: građevine i zavjetni spomenici u kojima su pojedini polisi vršili zavjete bogovima.

Primjer: sifnijska riznica u Delfima (jonska, scene borbe heroja pod Trojom), oko 530. pr. Kr., 6 x 8,5 m.; Riznica Atenjana, malena, oko 490. g. pr. Kr.

Sifnos: otočki polis obogaćen eksploatacijom rudnika srebra.

Dijelovi arhitektonske skulpture: portik s Karijatidama, zabat s prikazom borbe za tronožac i friz; friz i zabat ukrašeni bojanim figurama. Uravnoteženost svjetla i sjene i nastojanje da se pokret, dramatičnost i prostornost izraze realističnije.

SIFNIJSKA RIZNICA

Jedan od najzanimljivijih spomenika iz vremena vrhunca arhajskog perioda.

Položaj: južno od svete ceste za Apolonov hram.

Datacija: oko 530. – 525. pr. Kr., 6 x 8,5 m.

Hram u antama; umjesto stupova karijatide (djevojke – kore, plesačice povezane s kultom Artemide, djevojke iz Karije?).

Karijatide i ostala kiparska ostvarenja pokazuju značajke jonskog stila Male Azije.

Bojani friz: boja dekorativni element, ali i u funkciji prikazivanja detalja.

Unutrašnjost oslikao čuveni Polignot koji se smatra ocem grčkog slikarstva (Ilioupersis, Nekyia); oslikana i zona od nadvratnika do arhitrava.

* sifnijska riznica: karijatide
* Sifnijska riznica: zabat
* svađa Herakla i Apolona oko delfskog tronošca (figure u gornjem dijelu posve plastične, a u donjem vezane uza zid).
* Friz ispod zabata: vijeće bogova i borba Grka i Trojanaca na desnoj strani, oko tijela junaka Sarpedona.
* južni friz: zaprege Dioskura i otmica Leukipovih kćeri – friz je plići, siluetiran, kao obrubni element friza vidimo tzv. *lezbijski khimation*
* sjeverni friz: gigantomahija/borba bogova i Giganata/divova

V. RAZVOJ SKULPTURE

*Moschophoros* (nosač teleta), oko 560. pr. Kr., zavjetni kip s atenske Akropole; najznačajniji primjer figure u pokretu.

Lik u prozirnoj odjeći zavjetovao je neki Rhombos. Lik je u stavu kurosa, sa raskoračenom lijevom nogom.

Mramor, oko prirodne veličine. Zanimljiva je izrada očiju. Umeci u očima ili od dragog kamenja, ili gorskog kristala.

RAMPIN KONJANIK

Datacija: oko 590. – 560., posvećen na atenskoj Akropoli.

Najstariji poznati grčki konjanički kip.

Kikladski mramor, vjerojatno i majstor bio Jonjanin s Kiklada.

Početak istraživanja pokreta koji se sve bolje prikazuje; artificijelna frizura i brada. Karakterističan arhajski osmjeh. Detalji u očima bili oslikani. Danas se kip nalazi u Louvreu.

BRONČANI KUROS IZ PIREJA

Pirej – atenska luka, 1959.; nadnaravne veličine.

Stav sličan kurosu, ali su ruke odvojene od tijela i izbačene naprijed bez oslonca.

Apolon? (u desnoj ruci zavjetna posuda, u lijevoj luk; kultna statua?)

Datacija: oko 520. pr. Kr.; po nekima tek iz 2. st. pr. Kr., ali prema arhajskom modelu.

Izrađen tehnologijom izgubljenog voska.

* *„tehnika izgubljenog voska“*

KRITIJIN DJEČAK

Datacija: oko 480. pr. Kr.

Otkriven na atenskoj Akropoli; zadnji kuros, prva figura u pokretu; nema dokaza da ga je izradio Kritija.

Skluptura efeba (starijeg dječaka, mladića).

Mramor.

Nova impostacija: desna noga izbačena, slobodna; lijeva podupire težinu, glava lagano okrenuta.

Osjećaj stvarne anatomije – naturalizam.

Još uvijek bez osjećaja i bez naznake prave dobi; kosa spletena oko glave; vjesnik Strogog stila (rane klasike).

NADGROBNE STELE

U tehnici plitkog reljefa ukrašava se novi tip nadgrobnog spomenika – stele (nadgrobni spomenik u uspravnom položaju s kamenom pločom koja je uglavnom od jednog komada).

Najprije se na njima prikazuju Gorgone, sfinge (ovdje sfinga simbolizira čuvaricu groba), a zatim pokojnici prikazani kao atlete ili ratnici. Svi stoje uspravno u profilu.

Rijetko se prikazuje više od jedne figure.

Razlikuju se adolescenti, mladići i osobe zrele dobi (generalizirajući pokret).

RAZVOJ STELA

Poslije 530. nadgrobne stele dobivaju jednostavniji oblik – sfinge s vrha stela nestaju, a zamjenjuje je palmeta.

Pokret se i dalje prikazuje nezgrapno, u klečećem položaju s frontalnim poprsjem i profiliranim nogama.

Nadgrobna stela Aristiona koju je izradio Aristokles, oko 510.

Mramor, 2,5 m.

„Slobodno stojeći kuros, sada naoružan“.

Hoplitska ideologija (odraz polisa).

VI. CRNOFIGURALNO I CRVENOFIGURALNO SLIKARSTVO ARHAJSKOG PERIODA

Keramografija je grana koja je u svakom grčkom gradu zapošljavala nekoliko stotina ljudi. Procjene za Atenu su 200 keramičara, slikara i pomoćnika i još 100 za izradu grubih posuda. S posuda su poznata ukupno 63 keramičara i slikara 6. st., a samo 9 kipara. Dokazana je međuovisnost pojedinih proizvodnih centara i tržišta kojeg su snadbijevali (npr. atičkih radionica i Etrurije).

Slikarstvo na vazama pruža tehnološke (modelacija, oslikavanje) i kulturne informacije (funkcija i prikazi).

Crnofiguralno – otkriveno u Korintu oko 700. pr. Kr., preuzeto od Atenjana 80 god kasnije, oko 630. i traje do 530. pr. Kr.

Glina je morala biti bogata željezom i nije smjela sadržavati puno vapnenaca; glinu se mijesilo s kišnicom i pepelom drvena ugljena.

Glazura – firnis: tekući žele nastao rastvaranjem čiste gline u vodi.

Različiti premazi (slojevi gline) aplicirani su da donesu boju (crna, bijela, ružičasta i crvena), a zatim su posude pečene u pećima uz oksidaciju (800 C), redukciju kisika (945 C) i reoksidaciju (945 – 875 C).

Figure se preklapaju i odvojene su dubokim urezima koje se javljaju i na licu i detaljima odjeće.

Ponosni na svoja djela lončari slikari potpisuju svoja djela. Potpisivanje započinje najprije u Ateni. U protokorintskom stilu potpisivanja nema, a u korintskom stilu vrlo malo.

Sophilos je prvi poznati atenski crnofiguralni majstor iz 6. st. pr. Kr.

Predstavnici atenskog crnofiguralnog slikarstva:

Slikar Nesa – oko 630./620.

Slikar Gorgone – oko 620./610.

Sophilos – oko 590./580.

Kleitias

Nearhos

Lydos

Exekias – oko 540./530. - vrhunac atenskog crnofiguralnog stila

Amasis – oko 540./530. – vrhunac atenskog crnofiguralnog stila

Crvenofiguralni stil javlja se desetak godina kasnije, oko 520. g. Znači, javlja se još za arhajskog razdoblja. Crnofiguralni stil se još uvijek ne gasi.

Sofilov Dinos

Jedna od 3 fragmentirane posude

Datacija: oko 580. g. pr. Kr.

Vjenčanje Peleja i Tetide (glavni narativni friz). U protoatičkom stilu imamo i Osljepljivanje Polifema koja također ima narativni friz.

Životinjski i floralni frizovi (korintski utjecaj, arhaičnost)

Ružičasta i bijela boja, suvišno šarenilo

Crtežu nedostaje sigurnosti i elegancije

Figure su identificirane imenima

Signatura slikara.

Francois vaza

Volutni krater, mjesto izrade Atena, oko 570. pr. Kr. (srednjearhajski period), 0, 66 m, otkriven u Etruriji (otkriven u Vulciju: Alessandro Francois)

Kleitias (slikar) i Ergotimos (keramičar); Kleitias majstor priče.

7 frizova, od toga 6 figuralnih (1 animalni i 5 narativnih; 270 figura, 121 identificirana imenom): lov na Kalidonskog vepra, funeralne igre Patroklu, svadba Peleja i Tetide na središnjem frizu, Troilova zasjeda; povratak Teza i Atenjana s Krete, kentauromahija, svadba, povratak Hefesta na Olimp. Jedan od frizova prikazuje i Pigmejce i ždralove.

„Minijaturni stil“,figure 6 – 12 cm.

Klitijin stil

Prikazi puni akcije i emocija (gestikulatura, pokret), osim u sceni svadbe

Uporaba arhitekture sugerira mjesto radnje, preklapanje ili izvijanje figura, prostor ili dubinu.

Različiti prikazi ljudskog tijela (profil, ¾ prikaz – niti u profilu niti frontalno, frontalni prikaz). Nema prikaza pejsaža i perspektive.

Lov na kalidonskog vepra, Faidimos iskače iz broda, Artemida, Ajaks i Ahil, Ples Tezeja i Atenjana, Borba Grka i Kentaura

2 najutjecajnija slikara 540. – 525. pr. Kr.

Amasis/Amazisov slikar: slika velike i male posude, ne postavlja figure u registre, nego radije na cijelu površinu posude. Potpisuje se kao slikar, ali ne i kao keramičar. Preferira mitološke teme (npr. Dioniz i Menade), ali su neke od najpoznatijih scena one iz svakodnevnog života (žene na tkanju, svadbene procesije...). Majstor je kompozicije, urezivanja i prikazivanja detalja. On ne stavlja figure u frizove već one ispunjaju cijele posude. Možda je bio Egipćanin.

Exekias: slikar i keramičar, smatra se najfinijim i najutjecajnijim crnofiguralnim slikarom, majstor je u prikazivanju zamišljenih trenutaka, emocionalnog stanja, intimnosti (primjer: samoubojstvo Ajaksa; Ahil i Pentesileja i dr.), ali i svakodnevnih scena (npr. Ahil i Ajaks igraju kockice).

Detalj Amazisove amfore: monumentalnost prikaza, cijela posuda postaje polje na kojeg se aplicira boja na principu izokefalije (sve je jednako). Urezivanje detalja šilom kojim se dopire u tijelo posude i na površinu izbija crvena boja.

Amazis: Dioniz i Menade, oko 540. – 530.: bogate volute s palmetama, vegetabilna dekoracija.

Amazis: Perzej i Meduza: posuda tipa olpe, visine 21 cm, Perzej dekapitira Gorgonu Meduzu s Hermesom na desnoj strani, signatura Amazisa kao keramičara na lijevom rubu. Posuda se čuva u Britanskom muzeju.

Exekias: Ahil i Ajaks kockaju (540. – 530.) – elegantni stil, obrisne linije figura odraz su zakrivljenih linija posude. Zlatnožućkasta pozadina.

Exekias: kiliks s Dionizom; amfora s Ahilom i Pentezilejom (540 – 530) – prikaz Dioniza u brodu sa razapetim jedrom i iz tog broja, iz jarbola propupao je trs vinove loze, a sa strane su dupini. Ti su dupini gusari koji su ne uspjevši oteti Dioniza poludjeli te se u ludilu pretvorili u dupine. Ahilej probada amazonsku kraljicu Pentezileju.

Exekias: Samoubojstvo Ajaksa (540.) – Ajaks koji je odložio štit ispod palmina stabla, zabada bodež u zemlju, oštri ga, pripremajući se da izvrši samoubojstvo.

Motivi

Isprva slikare preokupiraju točno određene mitološke scene. Kasnije postaju popularne i žanr scene, tj. scene iz svakodnevnog života: žene u dnevnim aktivnostima (ideološki motivirane), scene odlaska i naoružavanja (ratnici), scene gozbi (muška sfera).

Atenska crnofiguralna hidrija, žene kod fontane, oko 520., slikar Prijama (?) – žene koje uzimaju vodu na fontani (na atenskoj Agori)

Lakonska crnofiguralna keramika – nema signature, ne može se usporediti niti s atenskom niti korintskom, datacija 570. – 565.

ATENSKO CRVENOFIGURALNO SLIKARSTVO

Nastalo iz želje da se tijelo i draperija prikažu realističnije, u pokretu i s emocijama.

Razvijene su nove tehnike: s bijelom osnovom (obično nadgrobne posude),

s crvenim figurama (obrnuto od crnofiguralnoga slikarstva), inaugurirano oko 530. u radionici Andokida u Ateni: figure ostaju u boji crvene gline, pozadina postaje crna. Obrisi se slikaju kistom u premazu – firnisu, ali u prvo vrijeme i urezuju. Dodavanje boja gotovo nestaje. Detalji i okoliš premazani firnisom, a figure ostaju u boji posude.

Lekiti – posudice za čuvanje ulja. Važne su zbog prikaza na bijeloj osnovi. Detaljni prikazi žene, ženske nošnje, žene koja stoji ispred pogrebene stele.

Andokidov slikar

Izumitelj crvenofiguralnoga slikarstva. Andokid ili netko iz njegove radionice

Prvi izrađuje bilingualne posude (na jednoj strani crne figure, na drugoj crvene).

Fini obrisi i linije.

Na posudi prikazan Heraklo i Dioniz koji se svađaju oko delfskog tronošca.

„Pioniri“ atenskog crvenofiguralnog slikarstva

Kasno 6. st. pr. Kr. (kasnoarhajski period). Razvija se do oko 300. g., do kraja klasičnog perioda.

U eksperimentiranju slijede Andokidova slikara.

Uvođenje novih poza i pogleda (npr. oko u profilu)

Predstavnici: Epiktet, Eufronije (najveći predstavnik), Eutimid, Fintijad i dr.

Detalj slikara Epikteta: Epiktet je vjerojatno bio rob. Pozadina crni firnis, oko en-face.

Euphronius

Poznat i kao keramičar i kao slikar.

Izvanredna vještina crtanja.

Napredak u karakterizaciji i kompoziciji figura.

Fino prikazivanje muskulature i snage.

Heraklo i Antaios u hrvanju, oko 510. pr. Kr. – za tu posudu kažu da Heraklo predstavlja Grka, a Antaios, s raščupanom kosom predstavlja barbara.

Sarpedonov krater, Euristej i Heraklo

Euthymides

Euphroniusov direktni konkurent

Oko 510. pr. Kr.

Amfora prikazuje starije muškarce u pijanstvu i plesu.

¾ pogled s arhajskim elementima (pogled i pokret glavom unatrag)

„Kao što nikad nije Eufronije“ – Euthymides je bio ljubomoran na Euphroniusa.

7. AKROPOLA KAO SREDIŠTE PERIKLOVA GRAĐEVNOG PROGRAMA I ATENSKA STAMBENA ARHITEKTURA

Klasično razdoblje traje od oko 480. – 330. pr. Kr.

Svaki polis ima dva sadržaja: agoru (središte javnog života) i svetište (središte religijskog života).

KLASIČNI PERIOD

Pomak od ravnoteže moćnih gradova – država prema periodu atenske i spartanske dominacije. Nakon što su se Perzijanci povukli iz Grčke Atenjani su godine 477. osnovali Delski savez – savez gradova – polisa udruženih protiv Perzije.

Središte saveza: Delos (sveti otok u Kikladima).

Članovi saveza morali su participirati s gotovinom ili brodovima. Većina je davala gotovinu koju je Atena upotrijebila da izgradi veliku flotu.

PERIKLOV GRAĐEVNI PROGRAM

Atenjani su neke gradove – države prisilili da pristupe savezu i uplaćuju članarinu, stvarajući carstvo pod vodstvom Kimona, sina Miltijada, heroja s Maratona.

Atenjani su prenijeli riznicu saveza s Delosa u Atenu i udomili je u Partenonu. Upotrijebili su je da osnaže i uljepšaju grad, kroz građevine nastale u sklopu Periklova građevnog programa.

Periklo: atenski državnik, biran za stratega punih 15 godina, do smrti od kuge (443. – 429.).

PELOPONESKI RAT

Sparta se povremeno sukobljavala s Atenom na kopnu, dok nije izbio rat između Sparte i njezinih peloponeskih i beocijskih saveznika i Atene i njezinih saveznika.

Peloponeski rat: 432./1. – 405./4.

Vođen je na cijelom istočnom Mediteranu, od Sicilije do Male Azije.

Atenska flota konačno je uništena u katastrofalnoj ekspediciji na Siciliju (Sirakuzu).

403./2. Atenjani su se uz perzijsku pomoć pobunili. Godine 378./7. osnovan je drugi atenski savez, s ciljem da ograniči spartansku moć i utjecaj u regiji.

AKROPOLA OKO 480.

Arhajski period: osim gradnje prvih hramova unaprijeđen je pristup Akropoli. Na zapadnoj strani izgrađena je velika rampa koja je vodila na plato s dva hrama od kojih nije ostalo gotovo ništa.

Hram Atene Polias izgrađen je oko 550. u doba Pizistrata (560. – 527.) kao *templum in antis* (hekatompedon), da bi oko 520. dobio kolonadu od 6 x 12 stupova, a stari Partenon započet je 490. nakon Maratona, u doba Temistokla, a razoren 480.

Arhitektonski elementi razorenih hramova djelomice su ugrađeni u sjeverni zid Akropole.

Stari Partenon bio je hram amfiprostilnog tipa. To je hram koji i na stražnjem djelu ima 4 stupa, kao i na prednjem dijelu.

OBNOVA AKROPOLE

Inicirana od strane Perikla.

Bez Akropole Atena ne bi bila to što jest, a bez Atene grčka umjetnost ne bi postala ono što je postala.

Cilj uređenja Akropole: simbol jedinstva svih Grka okupljenih oko Atene.

Plaćena novcem iz riznice Delskog saveza.

Dvije glavne građevine:

Partenon (hram Atene Partenos)

Propileji (monumentalni ulaz)

Arhitekti Akropole: Iktinos, Kallikrates, Mnesikles

Skulpturalni program: nadzirao Pheidias.

PARTENON

Izgrađen u cijelosti od penteličkog mramora, a koštao preko 400 talenata (cijeli godišnji proračun delskog saveza).

Izgradnja: 447. – 438./432.

Tloris: 8 x 17 stupova (amfiprostilni oktastilni peripter); 31 x 69,5 m

Cela: trobrodna s dva reda dvokatnih dorskih stupova položenih u obliku slova Pi.

Pronaos: 6 stupova ispred pročelja, a ne *in antis*

Opisthodomos (stražnja prostorija, Partenon (djevičanska odaja)): također 6 prostilnih stupova i 4 unutrašnja jonska stupa.

Krov i antefiksi od mramora.

Na uglovima akroteriji u obliku krilatih ženskih figura.

Najstariji grčki hram U CIJELOSTI građen od mramora.

Istaknuti primjer dorskoga arhitektonskog stila, ali tranzicijskog tlorisa.

Mnoštvo elemenata dorske istančanosti:

Entazis

Skraćeni uglovi

Prema unutra nagnuti stupovi

Vanjska zakrivljenost stilobata od uglova prema središtu

Metope: imaju razvrstanu širinu, kraću na uglovima, dužu u središtu

Inovacije i jonski elementi:

Iznimno velika cela za golemu krizolefantinsku statuu Atene Partenos

4 jonska stupa u unutrašnjoj stražnjoj prostoriji

Kontinuirani skulpturalni friz uokolo vrha vanjskog zida cele i portika

Lezbijski kimation s astragalom

ZAKRIVLJENOST

Zakrivljenost stilobata: smišljena 100 – ak godina ranije.

Zakrivljenost platforme i entablature: poradi korekcije optičkih iluzija izbočenosti i iskrivljenja, rješavanja problema drenaže te stvaranja iluzije većeg prostora.

PRECIZNI BROJČANI ODNOSI GLAVNIH ELEMENATA DIZAJNA

Stilobat; dužina : širina = 9 : 4 (2x + 1:x)

Stilobat; širina : visina reda = 9 : 4

Aksijalno razmještanje stupova: visina stupa: dijametar stupa = 9 : 4

Nema stvarnih vertikala i horizontala ili pravih kutova.

SKULPTURALNI PROGRAM

Skulpturom ukrašena gotovo svaka slobodna površina: zabati rađeni u punoj plastici, metope i friz u reljefu.

92 skulpturalne metope ukupne dužine 116 m i visine oko 1 m (najranija dekoracija, od 447.)

Zamjetan rad više majstora – stilska neujednačenost.

METOPE

Dimenzija 1,27 x1,20 m, visoke 0,25 m.

Manje uočljiv Fidijin stil – djela njegovih suradnika?

**Istočna strana (14)**: borba bogova i Giganata (Gigantomahija)

**Zapadna strana (14)**:borba Grka i Amazonki (Amazonomahija)

**Južna strana (32)**: borba Lapita i kentaura i legenda o atenskom heroju Erehteju i njegovim kćerima (Kentauromahija)

**Sjeverna strana (32)**: borba Grka i Trojanaca

JUŽNE METOPE: LAPITI I KENTAURI

Teška linearna muskulatura

Jednostavna neuravnotežena kompozicija

Pokusna interakcija između figura

PARTENONSKI FRIZ

Neočekivani element na dorskom hramu.

Izuzetno dugačak jonski friz (160 m), 12 m iznad tla (vrhom zida) s 400 figura

Vidljiv jedino u intervalima iza vanjske kolonade; potrebno stati blizu hrama i pogledati uvis između stupova

Ne spominje ga nijedan antički autor.

Na frizu prikazana panatenejska svečanost.

Procesija usporediva onima na perzijskim spomenicima.

SCENA PROCESIJE

U cjelini su prikazana 3 trenutka: formiranje procesije (Z), njezino kretanje (S i J) i predaja darova u prisutnosti bogova (I)

Scenom dominira povorka konjanika koja zauzima gotovo polovicu friza; prethode joj konjske zaprege.

Životnost konja i njihova uzbuđenost oslikavaju vitalnost i osjećaj za pokret.

Povorka usporava kako se približava istočnoj strani.

Friz je sa svojim gornjim i donjim okvirom u potpunosti bio bojan. Tamnoplavičasta osnova sa svjetlo smeđim i žućkastim figurama na toj osnovi.

ZABATNA SKULPTURA

Sadržaj zabatnih kompozicija poznat je zahvaljujući originalnim ostacima, ali i crtežu nepoznatog flamanskog slikara iz 1674.

Istočni zabat (pročelje hrama): rođenje Atene iz Zeusove glave; oslobađanje aksijalnog i šablonskog rasporeda figura i jedinstvo kompozicije

Kronološke odrednice: konji Helijeve zaprege u jednom i Selenine zaprege u drugom uglu.

Figure Hestije, Dione i Afrodite s istočnog zabata, jedna od najljepših ženskih grupnih skulptura grčke klasike.

ZAPADNI ZABAT

Sukob Atene i Posejdona za prevlast nad Atikom i patronatom nad Atenom (sukob se odvija na Akropoli na mjestu kasnijeg Erehtejona).

Naglašen pokret i dramatičnost.

Geografske odrednice označene su figurama dvaju riječnih božanstava u uglovima, prikazanih kao nagih mladića (Kefis i Ilis).

ATENA PARTENOS, 447. – 438.

Izrađena u krizolefantinskoj tehnici: goli dijelovi tijela od bjelokosti i odjeća od 1150 kg zlata (koje se moglo skinuti) na drvenoj supstrukciji, zjenice od mramora (Platon).

Visoka 12 m na 1,20 m vis. bazi, najbolja kopija Varvakion Atena 1, 05 m.

Posvećena 438., tijekom Panateneje.

Original nestao; izgled poznat temeljem literarnih opisa i kopija.

Božica odjevena u poplos, egidu i sa šljemom na glavi (sfinga i dva grifona).

U desnoj ruci 1,5 – 1,8 m vis. Nike (naslonjena na stup), u lijevoj štit, pored zmija (možda Erehtonije) i koplje

Na štitu prikazi Amazonomahije (u reljefu s vanjske strane, navodno s likovima Perikla i Fidije) i Gigantomahije (naslikana s unutarnje strane).

Na rubovima sandala Kentauromahija.

Na bazi prikaz rođenja Pandore, prve žene, okružene bogovima.

Postavljena u tami Partenona, a sama sjajna.

Nakićeni kip jer je njegova funkcija povijesna.

PROPAGANDA

Partenon i skulptura Atene Partenos slali su nijemu, ali svakome jasnu poruku o atenskoj političkoj, vojnoj i umjetničkoj moći, i snazi Atene kao njezina Patrona.

Partenon nije udomio staru, drvenu statuu Atene, niti je imao obredni oltar na pročelju. Koristio se kao riznica i kuća božice – zaštitnice.

* Partenon u Nashvillu: južna strana i pročelje

PROPILEJI

Mikensko doba: tvrđava je imala mali i defenzivno orijentirani ulaz

Arhajski period: jednostavna rampa do kultnog područja

Klasični period: monumentalni mramorni ulaz na Akropolu

Arhitekt: Mnesikle

Jedan od najsofisticiranijih primjera propileja u cjelokupnoj grčkoj arhitekturi

Izgradnja 437. – 432., obustavljena prije izbijanja Peloponeskog rata

TLORIS PROPILEJA

Ulaz s dvije razine, 6 stupova na pročelju i začelju i 6 u unutrašnjosti.

Vanjski stupovi dorski, unutrašnji jonski (flankiraju glavni prolaz)

5 – orostruka vrata, 4 vrata sa stubama, 1 bez stuba (za životinje)

Flankirajuće jedinice na SI i JI (dvorane za bankete?), nikad dovršene.

PINAKOTEKA (GALERIJA SLIKA)

Flankirajuća prostorija na SZ strani.

Tri stupa *in antis* na pročelju i vrata s prozorima

Na zidovima udomljavala slike na drvenim panelima

Uza zidove poredane ležaljke (*kliné*) za gozbe.

EREHTHEIJON

Radovi započeli 430 – ih, većina izvršena 409. – 406.

Položen nasuprot Partenonu, sa sjeverne strane.

Najsvetija građevina na Akropoli: prethodio mu stari Atenin hram, udomljavao je stari drveni kultni kip Atene koji je navodno pao iz raja.

Građevina jedinstvena tlorisa i elevacije (zbog prilagođavanja terenu i starijim kultovima). Imala prostore za kultove Atene, Posejdona i Erehteja.

AGORA

480. g. pr. Kr. Salamina – otok

480./79. g. pr. Kr. Termopil -Perzijanci ulaze u Atenu i sve ruše

490. g. pr. Kr. Maraton

Agora – civilni dio grada = Rimski forum

510. g. pr. Kr. zbacivanje tiranina Hipije, Pizistratova sina.

508. g. pr. Kr. pod Klistenom – radikalna demokracija (nova organizacija građanskog tijela – 10 fila i preko 100 dema)

Skupština – glasuju svi odrasli muški građani (oko 25 000).

Kraj arhajskog razdoblja, rat s Perzijancima.

Atenjani i drugi Grci šalju oružane snage na južne otoke i u Malu Aziju da pomognu ustanak protiv Perzijanaca.

490. invazija Perzijanaca; bitka na Maratonu (Atika); Grci pobijedili

480. – Xerxes, novi kralj Perzije = 2. invazija, bitka kod Termopila, Salamine i Plateje, 2 grčke pobjede.

Početak novoga razdoblja: **klasike ili „zlatnog razdoblja“ Grčke**.

**Razdoblje procvata polisa**, **uspona Atene** kao imperijalne sile pod Kimonom i Periklom!

AGORA I AKROPOLA

Glavne institucije gradova – država: Agora (građevinski centar)

* prije nekropola
* geometrijski stil – Nekropola Keramik
* 7. – 1. st. javne građevine

Akropola (kultni centar)

Brzi uspon Atene kao „supersile“ među grčkim gradovima.

* 7. st. pr. Kr. nekoliko građevina na Agori
* 6. st. pr. Kr. Agora i Akropola = građevine i svetišta

Agora – mjesto za okupljanje; srce antičkog grčkog grada.

Funkcija – tržnica, mjesto državnog ureda, trg areala, pravni centar, teatar

Od 1931. American School of Classical Studies – istražuju cijelu Agoru

Atalova stoa (Atal II): muzej o razvoju Agore.

U mikenskom periodu na mjestu Agore bila je nekropola (grobnice s odajama, šaht grobovi).

1000. – 600. – areal Agora – grobovi i kuće:

* povećanje populacije do 700.
* kraj 8. st., kraj geometrijskog perioda – prekid, napuštanje naselja – Atena se povećava, potreban centar
* period jake oskudice
* opadanje broja ukopa

Nova funkcija:

Oskudica na Agori i izostanak ranih atenskih kolonija – epidemije (Atena ne sudjeluje u osnivanju kolonija).

Do 6. st. pr. Kr. Atena se oporavila i počela razvijati u jedan od najvažnijih grčkih polisa.

Arhajski period: ukopi se počinju premještati s Agore na područje izvan gradskih zidina (Kerameikos).

Agora = mjesto ukopa ili rezidencijalni distrikt, omeđuje se kao javno zemljište.

Na SZ Akropola, na S rijeka Eridan, na Z brežuljak Kolonos, na J brežuljak Areopag.

Oko 600. pr. Kr. prve konture četvrtastog trga (kraj ranoarhajskog perioda)

oko 500. pr. Kr. Agora – fokus gradskih aktivnosti uslijed Klistenovih reformi (kasnoarhajski period).

GRANIČNO KAMENJE – HOROI

Oko 500. pr. Kr. Agora je definirana mramornim pločama(horoi) visine 0,9 m, natpis: „horos emites agoras“ („ja sam granica Agore).

Ulice vode u otvoren prostor, ulaz je nekima zabranjen.

2 granična kamena nađena su in – situ duž 2 stranice.

Agora – kvazi – religijsko područje (bazen s vodom – poput kupatila) – pristup nekim grupama zabranjen.

Paljenje ruku izdajicama, muškarcima koji su odbili vojničku službu, kukavicama, dezerterima.

Onaj koji je maknut s Agore ne sudjeluje u većim društvenim i javnim događanjima u gradu.

Razlog – spriječiti divlju građansku aktivnost.

OKO 500.

Pizistratidi su pokrenuli masivne javne radove i građevni program, fokusirajući se posebno na izgradnju hramova i vodovodnih sustava.

Izgradnja JI kuće s fontanom (3 dijela, 2 bazena, slavine, izvor vode) (530. – 520.).

Cilj je bio stvoriti građevine i zaposliti ljude.

Popularnost = keramika pokazuje.

Voda je do fontane dopremana akvaduktom i terakotnim cijevima.

Pokušaj dobivanja naklonosti mase i političke podrške olakšanjem pristupa vodi.

SZ ugao – ograđeni prostor raskrižja, unutra se nalazio abaton. Predmet obožavanja – izdanak tvrde žive stijene. Nije poznato koje je božanstvo tu štovano.

PROJEKTI PIZISTRATIDA

Započeli jonski hram Zeusa Olimpijskog (JI od Akropole), dipter. Završen je u doba Hadrijana u 2. st.

Oltar 12 bogova (oko 520.) – imao je niski ogradni zid

Aktualni centar Atene – od njega su se mjerile udaljenosti na miljokazima.

Kraljevska stoa.

Zeusovo svetište.

Hram Apolona i Velike Majke.

Stari Bouleuterion (vijećnica).

PANATENEJSKI PUT

Prolazi Agorom, SZ – JI, srednjearhajski period

U upotrebi i prije 6. st. (Agora – rezidencijalnog karaktera).

Putem se kretala procesija (Panateneja) – veliki festival posvećen Ateni.

OKO 400.

432. – 420. 2 stoe: Zeusova i Južna stoa (kod Fontane).

Zeus Eleutherios (Sloboda)

Do kraljevske stoe: dorska građevina, mramorno pročelje, oslikana freskama 12 bogova, Tezeja i dr. junaka, s velikom statuom Zeusa na pročelju, potkovastog oblika.

Kult utemeljen nakon bitke kod Plateje 479. g.

Trijem i 2 krila.

Gornja stoa = portik i trijem

Ddekorirana štitovima s likovima koji su pali za atensku slobodu.

Mjesto okupljanja.

Jug – trijem s dvostrukim dorskim kolonadama u pročelju, L tlocrt

Začelje – 16 odaja.

Zidovi od blokova, vapno i opeka.

Velika količina novca (prostorije korištene za bankarstvo i druge komercijalne aktivnosti).

Neke prostorije oblikovane za ležaljke za bankete

Velika kockasta zgrada – sudnica.

TOLOS (460. – 450.)

Zapadni dio Agore, okrugla građevina.

Krov poduprt sa 6 stupova.

Mjesto za čuvanje službene vage i mjernika = standardi i na Agori testirani su i trgovački utezi i mjere.

Mjesto za sjednice gradskog vijeća (50 članova).

Korintski stil – prvo unutra, a poslije i izvan.

Šarena stoa – nema ostataka (oslikana), oko 450.

Većinom od vapna, izvana dorska, jonska iznutra

12,5 x 36 m.

1 od najranijih primjera miješanja dvaju redova u Ateni, jedan od najslavnijih građevina antičke Atene.

Čuvala drvene panele sa slikama, i one od Polignota s otoka Tasa, najslavnijeg slikara.

Prikaz: Maratonska bitka.

Funkcija: umjetnička galerija (pinakoteka), ratni muzej s trofejima, dvorana za okupljanje, sudnica.

SPOMENIK EPONIMNIH HEROJA

Povezan s Metronom (Rheom) – Velike Majke.

Kao njegov stalni arhiv.

Za čuvanje efemernih zapisa(bronca, drvo, papirus).

Svaka od 10 teritfila imala je heroja.

Duga baza = 10 brončanih statua.

Ispod statusa kamena ograda s drvenim rešetkama.

Utjelovljenje sustava fila = na njemu je baziran atenski politički sustav pokazuje građevnu, a ne rodovsku ideologiju.

Ispred spomenika = izlagani fauni akti za svaku filu ispod kipa njihovih heroja (npr. regrutacijski popisi, javne počasti, sudski procesi,...).

SUDOVI

Atenjani su bili nesložni i svadljivi.

5 sudova za različite prekršaje.

Porota (209 – 2500; veličina) – građani stariji od 30 godina

Izvori: Aristokracija i antički govornici.

Heliaia 27 x 31 m, vapno/cigla – nema dokaza da je bila sudnica

6. st. pr. Kr. – trg

Nema literarnih zapisa o funkciji.

Javna građevina

* nema dokaza religijske aktivnosti
* dovoljno velika da primi stotine porotnika na drvenim sjedalicama

Sve građevine osim stoe izgrađene su od jeftinog materijala, onaj skupocjeni korišten je za svetišta i hramove.

PROCEDURA

Solonovi zakoni - građanin je mogao bilo koga osuditi

1. optužba na vrata (javlja mu se sa svjedocima)

2. državni magistrat – očitovanje optužbe

3. sud određuje datum parnice

Javno suđenje.

Porotnik prije suđenja dobiva glas – „listio“

Kutija s listićima – sjeveroistočni ugao Agore ispod Atalove stoe – 6 brončanih listića od 2 međusobno okrenute ploče za drenažu.

IZBOR POROTE

Svaki dan izbornima aparatima (kleoteria).

Vertikalni red proreza, jedan za svaku filu. Kako je bilo 10 fila, na papiru je moglo biti 10 proreza.

Lijeva strana – šuplja brončana cijev – slučaj nizanja bijelog i crnog mramora. Pokret poluge izbaci bijeli mramor i onda se dodjeljuje po 1 porotnik svakome.

Crna kugla – red za taj dan je zapušten.

Poluga se okretala dok se ne bi izabrao dovoljan broj porotnika.

Slučaj izbora porotnika – ustrajnost s kojom su Atenjani željeli postići jednakost i spriječiti korupciju.

Svaki izabrani porotnik – broj ploča (*pinakion*) sa službenim pečatom, imenom, imenom oca i imenom deme.

Ostrakizam – politička kontrola

514. Harmodias i Aristogeiton – atentat na Hiparha, starijeg Pizistratova sina.

Tukidid i Aristotel uzrok atentata vide u ljubavnoj svađi.

Jednom u godini cijelo se građanstvo sastajalo da se procijeni je li neki javni dužnosnik postao previše moćan ili arogantan nauštrb interesa Atene. Ako je zaključak potvrdan, nakon 2 mjeseca saziva se novi skup.

Svaki građanin nosio je *ostrakon* (fragment posude). Ime osobe koja se ostracizira (u roku od 10 dana protjeruje se na 10 godina bez prava na žalbu). Da bi se odlučilo o protjerivanju treba najmanje 6000 predstavnika.

Ostraka – visoka klasa

443. Periklo trebao biti prognan (zbog obnove Akropole)

Ipak Tokid je dobio više glasova, 4000 ostraka te je prognan.

190 – JI Agora (Temistoklovo ime – pobjegao kod Salamine – 14 x)

Pruža informacije o raširenosti pismenosti, izgovoru antičkog grčkog jezika i razvoju atenskog alfabeta.

Hephaisteion (450. – 415.)

Brežuljak Kolonos Agoraios, jame i otpaci od lijevanja dokazuju nazočnost umjetnosti na tom mjestu.

U čast Hefesta (bog kovača i vatre) i Atene (božica umjetnosti i obrta).

Najbolje sačuvan hram 9. st. i najbolje uopće sačuvan grčki hram.

Po vrijednosti skulpturalne dekoracije – siromašniji samo od Partenona – i manji od njega.

Izgrađen je od vapnenca, osim platforme.

Pentelički mramor (osim stilobata i stereobata).

Drveni balvani krova i terakotni krovni crijep.

Heksastilni dorski peripter (6 x 13) tankih stupova.

Jonski friz iznutra – I – bogovi gledaju borbu

Z – lapiti, kentauri

I – Heraklova djela

Lateralne stranice – 4 metope s Tezejevim podvizima.

Zabatna skulptura – izgubljena, metope djelomice očuvane.

Cela: Alkamenova grupa Hefesta i Atene (421. – 415.) – izgubljeni, ali su natpisi sačuvani.

U 7. st. pretvoren u crkvu.

RAZVOJ SKULPTURE

Oko 520.: razvoj „šuplje“ brončane skulpture upotrebom metode izgubljenog voska.

Veliki tehnološki skok u odnosu na arhajsko doba.

Bronca je lakša od mramora; nova je tehnika omogućila pojavu različitih tipova skulpture, a poze su mogle biti s različitim centrima gravitacije.

Budući da su i materijal i proces izrade bili skupocjeni, figure se nisu lijevale u komadu nego u dijelovima. Ako bi nešto pošlo po zlu, ne bi sve bilo izgubljeno.

TZV. „KRITIJIN DJEČAK“

Od oko 490. g. pr. Kr. statue postaju sve životnije, izduženije, prirodnije i smirenije. Prikazuju se uglavnom mladi ljudi, mladići savršenih proporcija, čvrsti i mišićavi te snažne djevojke pune zdravlja („Kritijin dječak“, malo prije 480., vis. 1,17 m)

Od arhajskih elemenata nestaju: osmjeh, rigidni položaj, simetrija u oblikovanju.

Novi elementi: opuštena, asimetrična poza, stroži (ozbiljniji) izraz lica.

Utjecaj brončane skulpture: kosa je označena plitkim urezanim linijama; oči umetnute.

Izraz lica odaje nesigurnost kao da se mladić sprema postaviti neko pitanje.

GLAVA PLAVOG DJEČAKA (EFEBA)

Glava iskazuje nagib karakterističan i za „Kritijina dječaka“; stil usporediv s glavom Apolona na zabatu Zeusova hrama u Olimpiji.

Ostaci obiju skulptura otkriveni su na atenskoj Akropoli, što pokazuje da su stariji (neznatno) od 480.

GRČKI ORIGINALI I RIMSKE KOPIJE

Većina brončanih statua je tijekom vremena rastopljena zbog reupotrebe materijala, zbog čega su za poznavanje grčke skulpture neizmjerno važne rimske mramorne „kopije“.

Mramor nema čvrstoću bronce, zbog čega su kipari bili primorani dodavati potpornje.

Većina ih je izrađena po uzoru na gipsane odljeve skinute s originala pomoću kalupa.

TIRANOUBOJICE

Rimska kopija originalne brončane grupe (Hadrijanovo doba, Napulj, vis. 1,95 m)

Prikaz akcije Hardonija i Aristogitona (atentata na tiranina Hiparha).

Original koji je stajao na atenskoj Agori odnesen je od Perzijanaca 480. g. i zamijenjen je kopijom iz ateljea Kritije i Nesiota iz 477./476. g.

Original: Antenor

Dva su muškarca prikazana različito (kurosi su slični), kao odraz stvarnih osoba i njihove dobi.

Prikaz dvaju tijela u raskoraku, u polaritetima odmora i pokreta.

RIACE BRONCA, OKO 460. – 450.

Dva kipa (Ratnik A i Ratnik B) otkrivena u mjestu Riace Marina u Kalabriji 1972. Primjer su daljnjeg razvoja i rafiniranosti prikaza tijela u opuštenoj pozi.

Iste su visine od 1,98 m i slične impostacije, potječu iz iste radionice. Zbog ritma ne mogu stajati usporedno.

Težina je na desnoj nozi, lijeva je izbačena i gurnuta naprijed. U lijevoj su ruci držali štit, u desnoj koplje (od srebra?). Desno bedro je više od lijevoga.

Gornji dio tijela ne odgovara različitim stupnjevima tenzije ruku.

RATNIK A

U tijelu nema tako jasnog stezanja desne noge.

Desno je rame tek malo više nego lijevo.

Bogata kosa i brada.

Glava je hitro okrenuta nadesno; figura je puna života i energije.

Izgleda drukčije pri pogledu s raznih strana.

GLAVA RATNIKA A

Lice je napregnuto:

Umetci za oči

Brončane trepavice

Bakrene usne i srebrni zubi

Traka i kovrče izrađene odvojeno i pričvršćene na glavu.

RATNIK B

Desna je noga veoma stegnuta.

Desno je rame dosta niže od lijevog.

Glava je izrazito nagnuta i sa **šljemom**.

Mlađi od ratnika A

Bakrene usne i bradavice.

Umetci za oči.

Vis. 1,98 m

U desnoj ruci možda ipak mač?

TEORIJE O PRIPADNOSTI STATUA

1. Fidijin Maratonski spomenik u Delfima (atenski šljem ratnika B!).

2. Olimpijska grupa od 10 grčkih heroja postavljena kod Zeusova hrama (čekaju tko će se boriti protiv Hektora) (ratnik A!).

3. Eponimni heroji s baze na Agori (previše ratnički oslikani).

MARATONSKI SPOMENIK U DELFIMA (OKO 450.)?

Pausanija opisuje spomenik u čast onih koji su se borili na Maratonu.

Grupu su sačinjavali Miltijad, strateg na Maratonu (heroiziran) kraj Apolona i Atene, 10 drugih figura od čega 7 eponimnih heroja.

Ratnik B izvorno je imao šljem zabačen na tjeme, stil adoptiran za posthumne portrete atenskih generala (primjer: portret Perikla), što ide u prilog teze da je riječ o „atenjaninu“.

Djelo majstora Krezila.

ARTEMIZIJSKI ZEUS ILI POSEJDON (460. – 450.)

Otkriven na rtu Artemision, 2,09 m.

Bog munjom ili trozubom gađa nevidljivog neprijatelja kojeg cilja lijevom rukom.

Izvanredna studija tijela u pokretu s izraženim kontrastom ravne ruke i savijenosti te izbačene noge na kojoj je težina sa stražnjom nogom.

Agelad iz Arga?

Torzo ne prati akciju udova već je oblikovan kao za neku običnu stojeću figuru (npr. Kritijina dječaka ili Riace ratnike).

Statuu se u punini doživljava jedino sprijeda i otraga, dok bočni pogledi ne otkrivaju puno toga. Kosa je rađena u tradiciji arhajskog doba.

MIRON

Vrhunac djelovanja od 450. do 420.

Rodom iz Eleutere, ali je najviše živio i radio u Ateni.

Imao je vlastitu radionicu u kojoj je primao narudžbe iz cijele Grčke.

Radi figure u bronci, u slobodnom pokretu.

Napušta arhajsku frontalnost, ali se arhaika osjeća u tretmanu kose.

Tradicija mu pripisuje velik broj brončanih statua, ali su sa sigurnošću prepoznate samo dvije: Diskobol i grupa Atena i Marsija (oko 450., vis. oko 1,80 m).

Većina njegovih likova prikazivala je pobjednike na raznim natjecanjima, božanstva i heroje. Kipar je trenutka.

Pausanija je na Akropoli vidio njegova Perzeja, a u rimskim je krugovima najviše bila cijenjana njegova „krava“ zbog realistične koncepcije.

DISKOBOL

Datira iz istog vremena kao i Artemizijski Zeus.

Visoko cijenjen od antičkih pisaca, poznat u više od 50-ak rimskih mramornih kopija (Rim, Nacionalni muzej, 1,55 m). Original u bronci.

Miron je izabrao trenutak smirenosti usred akcije; kratak zastoj između stražnjeg zamaha i izbačaja diska, moment najveće fizičke napetosti i koncentracije (?)

Torzo je jako zaokrenut da bi ruke bile u istoj ravnini s pokretom nogu, ali je ravnoteža savršena.

Desnom stranom dominira linija zakrivljenosti, a lijevom cik – cak prekinute linije.

Atleta je prikazan nag te je time izražena savršena anatomija tijela.

Glava prati pokret ruke, ali ne odražava fizički napor tijela i previše je odsutna ili produhovljena.

Miron je svoj novi estetski ideal izgradio na istančanosti matematičkih odnosa:

- zakrivljenih linija s ravnim linijama

- uglađenih linija s uglatim linijama

- zatvorenih površina s otvorenim površinama

Torzo Diskobola još uvijek je studija statične anatomije i ne prati pokret udova. Izraz glave ne odgovara fizičkom naprezanju tijela (loša kopija?). Bočni pogledi ne fukcioniraju dobro.

Mironov osjećaj za savršeni odabir trenutka položaja tijela nije nitko uspio nadmašiti.

Heraklo, 450.g

ATENA I MARSIJA, OKO 450.

Pausanija je vidio skupinu na Akropoli i opisao je riječima „Atena tuče Silena jer je htio podići frulu koju je ona bacila“. Ime majstora doznajemo od Plinija koji kaže da je „Miron stvorio satira koji se divi fruli i Ateni“.

Oba opisa ne odražavaju stvaran izgled kompozicije.

Savršeni kontrast mirne, odjevene i otmjene Atene i nagog i nemirnog Marsije – istraživanje psihičkog stanja.

Skupina također prikazuje trenutak koji prethodi nagloj akciji.

Izgled skupine poznat je preko kipa Marsije iz Rima i Atenina kipa iz Berlina.

Moguće je da aludira na borbu Grka i Perzijanaca.

FIDIJA (OKO 490. – 430. PR. KR.)

Djeluje od oko 460. do 430.

Otac Charmides i brat Panainos.

Kao Fidijini učitelji spominju se Hegija iz Atene, Ageladiz Arga i Polignot s Tasa. U prilog Ageladova utjecaja govori utjecaj dorskih škola na pojedina Fidijina djela.

Kod Pusanije se spominju dva njegova učenika (eromenoi): Agorakrit i Pantarkes koji je navodno poslužio kao model za jednu figuru na bazi trona Zeusa Olimpijskog, a navodno je njegovo ime Fidija urezao na Zeusovu prstu.

Prema Plutarhu skončao je u zatvoru u Ateni, a prema Filohoru pobjegao je u Elidu gdje je izradio Zeusa i nakon toga ubijen.

Plutarh spominje optužbu protiv Fidije zbog pronevjere i zavist što je na štitu A. Partenos (Amazonomahija) stavio svoj i Periklov lik.

Godine 1958. arheolozi su u Olimpiji otkrili njegovu radionicu s fragmentima bjelokosti, kalupa i dio brončanog pehara s natpisom „Ja pripadam Fidiji“.

FIDIJIN STIL

Danas Fidiji pripisujemo 20-ak djela poznatih preko kopija, novca i literarnih vrela. Većinom su to statue božanstava. Kapitalna su djela: Atena Promachos, A. Partenos i Zeus Olimpijski. Divljenje koje su ona izazvala uvjetovale su njihove dimenzije, skupocjenost materijala i atmosfera pobožnosti.

Sačuvani izvori nepogodni su za razmatranje izvornog Fidijinog stila tj. osobnosti – možda je bio genij, a možda samo vješt usklađivač. Kritika je posebice hvalila njegov ethos i statue koje su sublime i precise.

Izraz Fidijin stil upotrebljava se tako samo kao sveobuhvatna oznaka, prije svega za skulpture Partenona.

U skulpturi Fidija popularizira tradicionalnu krizolefantinsku tehniku – drvena i mramorna jezgra, odjeća od tankih listića zlata, nagi dijelovi tijela od bjelokosti.

Na zabatima Fidija napušta osovinsku i uvodi skupnu koncepciju, tj. u središtu zabata stoji više figura.

ATENA LEMNIJA, OKO 450.

Dar atičkih građana koji su se odselili na otok Lemnos.

Za razliku od A. Partenos i Promachos koje su prikazane u zastrašujućoj snazi, Lemnija je prikazana kao plaha djevojka.

Izgled kipa rekonstruirao je Adolf Furtwangler povezivanjem torza iz Dresdena i glave iz Bologne. Pretpostavljena vis. 2m. Original je bio u bronci.

Božica je odjevena u peplos, egidu, a u rukama drži korintski šljem i koplje.

ATENA PROMACHOS

Postavljena između Propileja i Partenona 460. - 450.

Prema jednima visoka 9m, prema drugima 12m (baza oko 3m, prema tome, vis. od 7 do 9 m).

Naziv Promachos (Predvodnica) je rimskog postanka.

Izrađena od bronce, sa štitom ispod lijeve i kopljem u desnoj ruci te egidom kao oklopom.

Predfidijevski prikazi Atene „pod oružjem“ imaju desnu ruku podignutu, dok je Fidijin kip vjerojatno imao spuštenu ruku.

Odnesena u Konstantinopol, na Ovalni forum gdje je kasnije uništena.

RANJENA AMAZONKA, OKO 440. – 430.

2. nagrada na natjecanju u Efezu. Poliklet je dobio 1. nagradu.

Stajala u Artemidinu hramu u Efezu, a serija kopija u Hadrijanovoj vili u Tivoliju.

Najbolja kopija Fidijine „ranjene Amazonke“ stajala je u Vili Mattei pa se tako i naziva. Vis. 2,18 m.

Odjevena je u kratki hiton, lijeva joj je strana grudiju obnažena i podupirući se o koplje napušta bitku. Mamuze svjedoče da je jahala na konju. Stegnut položaj nogu. Glava joj nije nađena.

TIBER – APOLON, OKO 460. – 450.

Mramorna kopija brončanog originala.

Museo Nazionale u Rimu, vis. 2,04 m.

Pripisuje se Fidiji jer pokazuje odlike njegova stila.

Figura je vitka i usko postavljena, teret nosi lijeva noga, a desna je postavljena s punim stopalom lagano prema naprijed.

APOLON IZ KASSELA, OKO 450.

Mramorna kopija brončanog originala.

Kassel, vis. 1,97 m.

Slična impostacija kao i kod Tibera – Apolona, ali još tješnjeg položaja.

Oči su bile usmjerene na sada izgubljeni predmet u lijevoj ruci. Iz desne je vjerojatno virila lovorova grančica.

ANAKREON, OKO 450.

Mramorna kopija brončanog originala.

Ny Carlsberg Glyptotek u Kopenhagenu, vis. 1,98 m.

Figura prikazuje pijanog pjesnika koji recitira svoje pjesme na jednoj gozbi (simpoziju).

Zanimljiv motiv pjesnika koji zaboravlja stihove.

HERMES LUDOVISI, OKO 440.

Mramorna kopija brončanog originala.

Museo Nazionale Romano, vis. 1,66 m.

Duhovna slika boga Hermesa prikazanog ne kao boga pastira ili stada nego kao vodiča duša u podzemni svijet.

Stav desne ruke tumači se kao pozdrav na rastanku.

Preko lijeve ruke prebačena hlamida, a u šaci kerykon.

U „Životu Perikla“ Plutarh kaže da je Fidija bio savjetnik i nadglednik u svim djelima nastalima za Perikla.

Radio je u bronci i krizolefantinskoj tehnici.

Natpisi dokazuju da mramorni blokovi za zabate nisu doneseni na Akropolu prije 434. g. i postoji značajna razlika u stilu između zabata Partenona i sigurnih Fidijinih statua.

Moguće je da većina arhitektonske plastike Partenona rad njegovih učenika (Fidija sam nije mogao sve napraviti): Alkamena, Agorakrita, Kolota, Kresila, Sokrata i Praksitela Starijeg.

Maratonska skupina: brončana skupina figura s Apolonom, Atenom, nekolicinom atičkih heroja i Miltijadom.

POLIKLET

Suvremenik Fidije rodom iz Arga na Peloponezu.

Uz Fidiju i Mirona najveći grčki kipar 5. st.

Radio je uglavnom u bronci, ali i krizolefantinskoj tehnici (poznata je njegova Hera iz Arga uspoređivana s Fidijinim Zeusom).

Djela mu poznajemo isključivo preko rimskih kopija i literarnih vrela.

Preferira motive atleta i bogova izlivenih u bronci.

Esencijalni element njegova stila je relaksirajuća i balansirajuća poza, balans težine poznat kao *contrapposto*.

Bio je i teoretičar te je napisao *Kanon*, estetski traktat o načinu prikazivanja ljudskog tijela. Citati nekih antičkih djela pokazuju da su glavni principi bili istaknuti riječima symmetria, isonomia (ravnoteža) i rhythmos.

Savršenstvo je po njemu dolazilo od najsitnijih detalja izraženih u matematičkim brojevima – statua je trebala biti sastavljena od jasno definiranih dijelova povezanih u obliku sistema idealnih matematičkih proporcija i balansa.

Plinije spominje 20 – ak kipara Polikletove škole (epigona) iz 4. i poč. 3. st.

DORIFOR, OKO 440.

Rimska mramorna kopija prema brončanom originalu, Napulj, 2,12 m.

Oličenje teorije proporcija koju je Poliklet izložio u danas izgubljenom djelu *Kanon*. (izvori spominju statuu istog imena).

Doryphoros = kopljonoša prikazan u trenutku dok se na sekundu zaustavio u hodu.

Izgled torza u cjelini odgovara pokretu figure; sva je težina na desnoj nozi, a lijeva je gurnuta natrag i u stranu i dotiče se tla samo vršcima prstiju.

Desna ruka opušteno visi, pa je rame spušteno, dok je bok podignut da podupire težinu. Lijeva ruka pridržava koplje, pa je rame spušteno, a isto tako i bok; torzo kontrastira udovima.

Skijastička poza(kontrapost) – balans dijelova tijela u mirovanju i pokretu.

Bočni pogledi dobro funkcioniraju.

DIJADUMEN, OKO 430. – 420.

Rimska mramorna kopija prema brončanom originalu, s Dela, iz oko 100. pr. Kr., ali izrađena od grčkoga majstora.

Nacionalni muzej u Ateni, 1,86 m.

Atleta (Tezej?) ili bog (Apolon?).

VELIKA GRČKA SVETIŠTA: DELFI I OLIMPIJA

PANHELENSKA SVETIŠTA

Standardni sadržaji:

* hram/ovi posvećen/i božanstvu (obično kasnija pojava)
* teatar
* stadion
* riznice

Funkcija: mjesta na kojima su se polisi pokazivali i reklamirali, stvarajući tako vlastiti identitet države i Grka/Helena kao naroda.

Delfi

Smješteni na J strani planine Parnassos.

Polis veličine sela.

Sadržavao najpoznatije grčko proročište.

Prvi tragovi kulta datirani oko 1500. pr. Kr. (kult božice Geje).

Do 8. st. uspostavlja se kult Apolona koji je ubio Pitona, Gejina sina.

Apolonovo svetište: glavni duhovni centar Grčke od 8. do 4. st. pr. Kr.

Poslije smrti Aleksandra Makedonskog izgubilo na značenju.

Godine 86. g. pr. Kr. rimski diktator Sula odnio je mnoge skulpture i druge zavjetne darove.

Oživljavalo je više puta do 394. kada je Teodozije zabranio i kult i igre.

Granica svetišta zatvara nepravilan trokutni prostor na terasastom terenu.

Samo jedan hram u središtu svetišta posvećen Apolonu građen i obnavljan mnogo puta.

Kroz svetište vodi poznati sveti put koji završava u svetištu proročice koje je udomljavao hram. Tu je Pythia prenosila Apolonova proročanstva.

Pythia: najprije djevojka iz Delfa, zatim udana žena starija od 50 godina.

Vozač („Auriga“)

Brončani original, dar sicilijanskog tiranina Polizala iz Gele.

Postavljen u zahvalu i u čast pobjede u trci zaprega 478. ili 474. god. pr. Kr.

Visine 1,80 m, originalno dioi grupe s konjima, kolima, vozačem i slugama.

Lijevan u 8 dijelova: glava u 2 dijela, tijelo u 2, udovi u 4 dijela. Umeci od kamena i stakla u očima, bakar na usnama, srebro na vrpci oko glave.

Spomenik Daocha II

Grupa koju je postavio Daochos II iz Farsale, tetrarh Tesalije, hijeromnemon (na čelu lige nekoliko tesalskih gradova u 1 godini) Amfiktionijske lige za razdoblje od 339. – 334.

Stajala je SI od Apolonova hrama i uključivala 9 mramornih statua.

Posvećena je oko 337. u čast njegove obitelji, među kojima je bilo nekoliko atleta i pobjednika na Pitijskim igrama.

Atribuirana je slavnom slikaru Lizipu ili njegovoj školi.

Identificirana je preko preživjelih natpisa na plinsti s imenom i dostignućem svake figure.

Niz ide s desna nalijevo: Apolon koji sjedi na omfalosu, 6 Daohovih predaka – Aknonios, osnivač kuće, njegova tri sina: Agias, nekoliko puta pobjednik u pankrationu (boks), Telemachos, hrvač i Agelaos, trkač (sva tri bila su pobjednici na Pitijskim igrama iste godine), slijede ih Daochos I, sin Agije, njegov sin Sisyphos I, otac zavjetodavca, a na kraju su Daochos II i sin Sisyphos II.

Preživjelo je 6 statua.

Svetište Atene Pronaos

Na području svetišta otkriveni su najstariji tragovi kulta – mikenske ženske keramičke figurice.

Svetište čini 6 građevina orijentiranih prema J zbog oblika terase.

Dorski Atenin hram (tuf, 6 x 12 stupova), izgrađen oko 500. na položaju hrama iz 7. st. nastaloga preko mikenskoga svetišta. U vrijeme Pauzanije u ruševinama.

Dorska riznica (oko 480.).

Eolska riznica, obje mramorne i dekorirane skulpturom.

Područje svetišta danas se naziva Marmaria (kamenolom mramora).

Tolos u Delfima

Dorski kružni peripteros, 400. – 380.

Pentelički mramor, eleuzinski vapnenac, bijeli mramor.

Pripisuje se izvjesnom Teodoru Fokejskom koji je napisao knjigu o ovoj građevini.

Prozračne i lake proporcije.

20 dorskih stupova na vanjsko dijelu građevine, 10 korintskih polustupova u celi.

Jedna od prvih građevina s korintskim stupovima!

Metope ukrašene amazonskim i kentaurskim borbama, akantovim viticama, palmetama i lavljim glavama.

Iznad cele vjerojatno dvodijelni stožasti krov (?), moguće s prozorima.

Uzor tolosu u Epidauru (Poliklet Mlađi) i Filipijon u Olimpiji.

VRIJEME POJAVE KORINSTSKOG STILA JE BOGATA KLASIKA.

Olimpija – istraživanja

Od 1870 – ih do II. svjetskog rata najveći utjecaj na napredak antičke arheologije u Grčkoj imala je njemačka arheološka škola koja je od amaterske discipline napravila znanost o antici.

Tome je pogodovalo njemačko ujedinjenje 1870. i otvaranje njemačkoga arheološkog instituta u Rimu 1872. s podružnicom u Ateni.

Dogine 1875. Nijemci pokreću golemo istraživanje svetišta u Olimpiji koje traje do 1881., a vode ga E. Curtius, A. Furtwangler i W. Dorpfeld.

Uspjeh je bio golem i njemački su primjer slijedili ostali. 1892. – 1903. Francuzi istražuju Delfe, Amerikanci istražuju Korint i argivski Heraion, Nijemci 1913. – 1926. Keramik u Ateni, Grci istražuju na Akropoli, a 1933. Amerikanci započinju istraživanje Agore i Korinta.

Olimpija

Najstarije i najprestižnije panhelensko svetište.

Glavni sadržaj: veliki Zeusov oltar

Sveto područje s hramovima: Altis

Najstariji hram: Herin hram iz oko 600. pr. Kr.

Najvažnije svetište: veliki dorski Zeusov hram započet oko 470., dovršen 447. pr. Kr.

Svetište je bilo i proročište, ali su izvori oskudni.

Želju bogova proricali su članovi proročkih obitelji koje su živjele u Altisu gledajući vatru i dim.

Zeusov oltar

Nije ostalo mnogo ostataka.

Pausanija kaže da su se na oltaru dnevno vršile životinjske žrtve.

Herin hram, oko 600.

Zeusov hram

Arhitekt: Libon iz Elide (470 . – 450.); Dorski red

Heksastilni epripter 6 x 13 stupova, pronaos i opistodom s dva stupa in antis, trobrodna cela s dvokatnim stupovima

Vapnenac (građevina), štukatiran bijelom žbukom.

Dva aksijalno koncipirana zabata i 12 unutrašnjih metopa; vanjske metope nisu bile ukrašene.

Udomljavao krizolefantinsku statuu Zeusa koju je izradio Fidija poslije 438.; drvena supstrukcija sa zlatnim i bjelokosnim dijelovima.

Bazen s uljem ispred kipa čuvao je statuu u potrebnom vlažnom stanju.

Zeus Olimpijski, oko 430.

Jedno od 7 svjetskih čuda (Epiktet: „Prava je nesreća umrijeti, a ne vidjeti ovo veličanstveno djelo“.)

Izgled poznajemo preko prikaza na Hadrijanovu novcu, Pausanijina i Kvintilijanova opisa te glave iz Dresdena.

Nakon zatvaranja svetišta (Teodozije) prebačen je u Konstantinopol gdje je stradao u požaru u 5.st. (474. g.)

Fidijin je Zeus uzvišeni i blagi otac bogova i ljudi.

Prikazan je u sjedećem položaju, na prijestolju od zlata, crne ebanovine i bjelokosti ukrašenom okruglom i reljefnom skulpturom, vis. oko 12 m. U desnoj je ruci držao statuu Nike, a u lijevoj žeslo ukrašeno dragim kamenjem i orlom.

Himatij i sandale od zlata, dijelovi tijela od bjelokosti.

Na bazi prikaz Afrodite koja se rađa iz morske pjene dok je prihvaća Eros i kruni Peitho.

Na naslonima za ruke i leđa kolo su vodile krilate Nike, Hore, Harite i Sfinge.

Na širim površinama Heraklova junačka djela, smrt Niobida i Amazonomahija.

Fidijina radionica

U građevini pored hrama koja ponavlja tlocrt njegove unutrašnjosti njemački arheolozi otkrili su pehar s natpisom „Ja sam Fidijina“.

Građevina je bila njegova radionica za boravka u Olimpiji.

Istočni zabat

Sadržaj: pripreme za utrku kola između Ojnomaja i Pelopsa (slavljenog u Olimpiji kao eponimnog heroja Peloponeza) sa Zeusom kao sucem.

Figure prikazane u pokretu.

Odjeća i draperija izrađeni tako da otkrivaju tijela.

Kola nedostaju (originalno brončana?)

Figura sjedećeg proroka jedna je od prvih s izraženom facijalnom ekspresijom, ali ne kao običnom gestom.

Zapadni zabat

Tema: bitka između Lapita i kentaura na Piritojevoj svadbi s Apolonom u sredini kao sucem.

Bitka je popularna metafora pobjede civilizacije (Grka i zapada) nad barbarstvom (ostalih, tj. istoka).

Skulpture su prikazane pune pokreta i s emocijama iskazanim pozama i facijalnom ekspresijom.

Lapiti su prikazani hladnokrvni i bez ekspresije čime je naglašena njihova fizička superiornost.

Metope

12 skulpturalnih metopa ukrašavalo je prednji i stražnji portik (dorski friz iznad pronaosa i opistodoma).

Tema: 12 junačkih djela Herakla, utemeljitelja Olimpijskih igara.

Pajonijeva Nike, oko 420. g. pr. Kr.

Natpis na bazi statue kaže da ju je izradio Paionios iz Mende i da su od njega također naručeni akroteriji za Zeusov hram.

2,16 m visoka, postavljena na vrh trokutnog pilastra visine oko 10 m.

Posvećena u spomen na pobjedu Mesenjana i Naupakćana nad Spartancima.

Draperija je oblikovana tako da ilustrira njezin let kroz zrak dok joj vjetar nabire haljinu na leđima.

Prikazan je trenutak njezina slijetanja. Krila su joj morala biti raširena.

Jedan od najvrjednijih primjera skulpture Bogatog stila:

* visoka kvaliteta klesanja
* stilistički između skulptura Partenona i „mokrog stila“ s balustrade hrama Atene i Nike Apteros

Stadion

Sačuvani ostaci pripadaju tek trećem stadionu u Olimpiji koji je bivao sve veći s porastom popularnosti igara.

Na stadionu su održavane utrke na 1 stadij (192 m).

Muške su trke bile panhelenskog karaktera, dok su u ženskim sudjelovale samo neudane žene iz Elide. U čast Here utemeljila ih je Hippodameia.

Spomenik Nereida

Krajem 5. st. pr. Kr. grčka se kultura širi priobaljem i u unutrašnjost Male Azije.

U gradu Xanthosu u Likiji oko 410. – 400. nastaje tzv. „spomenik Nereida“, grobnica (heroon) nekoga lokalnog vladara, danas rekonstruirana u Britanskom muzeju.

Mali jonski hram tlorisa 4 x 6 stupova, elegantnih i širokih otvora, na tradicionalnom visokom podnožju.

Cela s 4 vapnenačka ležaja djelomice sačuvanih ostataka.

Bogata arhitektonska plastika: 4 friza i zabati.

Glavni zabat: dinast na prijestolju pored žene, rođaka i dvorskih dostojanstvenika.

Zapadni zabat: konjanička bitka u kojoj bi dinast trebao biti na kraju.

Glavni akroteriji: dvije scene otmice.

U interkolumnijima figure Nereida.

Figure karakterizira „mokri stil“ bogate klasike.

Frizovi

Kontinuirani frizovi pokazuju jonski utjecaj,

Gornji friz postolja vis. 0,6 m: osvajanje nekog grada (Troje?) s perspektivom dubine i dinast koji sjedi pod suncobranom i prima poslanike.

Donji friz postolja vis. 1,1 m: borba ratnika.

Friz na arhitravu: lov i predaja darova (shematizirana istočnjačka tema).

Friz cele: pogrebna svečanost i žrtvovanje.

Statue Nereida

Mramorne, 1,4 m visoke, uglavnom akefalne ženske figure, najvjerojatnije Nereide, po nekima Aure (personifikacije povjetarca).

SLIKARSTVO NA VAZAMA KLASIČNOGA PERIODA (5. – 4. ST. PR. KR.)

J. D. Beazley cijeli je život posvetio istraživanju fine oslikane grčke keramike i određivanju stilova pojedinih slikara.

Objavio je studi *Athenia Black – Figure Pottery* i *Athenian Red – Figure Pottery*.

Njegov sistem atribucije baziran je na 3 kategorije imenovanja slikara:

1) Pravim imenom slikara – kada se slikar potpisao na posudi (taj i taj oslikao je ovo; egrafen)

2) Imenom keramičara koji se potpisao, „taj i taj načinio je ovo; (epoisen)

3) Opisnim imenom (pseudonimom):

a) Prema imenu muzeja ili grada u kojem se čuva neka posuda (npr. Berlinski slikar)

b) Prema prikazanom motivu ili karakteristikama stila ili poze (npr. Ahilov slikar, itd.)

POVIJEST ATENSKE KERAMIKE

Do početka 6. st. Atenjani izvoze keramiku u sve većem broju i nadaleko.

Do sredine 6. st. Atena postaje glavni keramički centar na Mediteranu, a korintska dominacija dokinuta.

Grobnice i svetišta cijelog Mediterana (posebno Etrurije) sadrže atičke slikane posude.

Atenska dominacija traje otprilike 15 godina (550. – 400.).

Do sredine 6. st. figure se prikazuju dvodimenzionalno, nacrtane u punom profilu ili s frontalnim tijelom i udovima u profilu.

Draperija je teška i neprirodna.

Dubina se sugerira preklapanjem forma.

Oko 530. prvi pokušaj ¾ prikaza.

Nabori draperije u 5. st. postaju sve prirodniji.

Do oko 450. usavršava se ¾ prikaz, a slikarstvo na vazama sve više reflektira dostignuća monumentalnog slikarstva.

Dubina se sugerira reduciranjem figura.

Do 4. st. potpuno je realizirano postignuće prikazivanja perspektive.

OBIČNA KERAMIKA

Atenski keramičari izrađivali su i velike količine obične keramike za svakodnevnu upotrebu.

U razdoblju Visoke klasike (5. st. pr. Kr.) vaze svih vrsta dekoriraju se običnom, crnom glazurom.

Bile su veoma popularne i relativno jeftine.

Moguće je zaključiti da je crno glazirano posuđe imitiralo metalno posuđe.

UPOTREBA KERAMIKE

U 8. i 7. st. pr. Kr. velike atičke posude koriste se kao nadgrobni spomenici elite (Keramik).

Ostalo oslikano posuđe koristi se za utilitarne namjene:

* Amfore i hidrije za skladištenje
* Krateri za miješanje vina, ojnohoe za nalijevanje vina, kiliksi i kantari za ispijanje vina
* Lekiti za maslinovo ulje (čišćenje i dr.), aribali za ulje za vježbanje, alabasteri za parfeme
* Lekiti s bijelom osnovom: grobni zavjeti

CRVENOFIGURALNO SLIKARSTVO

Razvoj: oko 530. – oko 430.

Jedno ili dva desetljeća nakon pojave, crvenofiguralno slikarstvo postalo je dominantno; crnofiguralno slikarstvo ostaje međutim još neko vrijeme u upotrebi.

Prvi razvojni period produkcije pionira CF slikarstva podudara se s tiranijom Pizistratida, Klistenovim reformama i ranim danima atenske radikalne demokracije.

**Predstavnici 530. – 500.: Andokidov slikar, Eufronije, Eutimid, Fintijad, Epiktet i dr. (kasnoarhajski period)**

**Predstavnici 500. – 480.: Kleofradov slikar, Berlinski slikar i dr. (tranzicijski period i Rana klasika)**

**Predstavnici 450. – 440.: Ahilov slikar (Visoka klasika)**

**Predstavnici oko 420. – 410.: Mejidijasov slikar(Bogata i Kasna klasika)**

KLEOFRADOV SLIKAR

Aktivnost: 500. – 475.

Oslikao preko 100 preživjelih posuda, većinom amfora i hidrija.

Visoka individualnost stila: trajna tečna linija figura, prostornost kompozicije, kvaliteta monumentalne umjetnosti.

Koristi mitološke ilustracije za prenošenje novih ideja i duboke osjećajnosti.

Primjer: Pad Troje prikazuje brutalne scene, razaranje, patnju civilnog stanovništva.

Iskreno optuživanje rata (posljedice Grčko – perzijskog rata).

BERLINSKI SLIKAR

Aktivnost: 500. – 480.

Atribuirano mu je preko 200 posuda, sve bez signature.

Graciozne i „idealizirane“ figure s finim anatomskim detaljima i detaljima odjeće i dekoracije.

Pojedinačne figure i figure u paru na crnoj osnovi, „sjenčenje“.

Istraživanje prostora, ali bez oznake tla (parovi brižljivo preklopljenih figura), raspoloženje figura, gestikulature.

CRNOFIGURALNO SLIKARSTVO

Od 530. do sredine 5. st crnofiguralno slikarstvo koristi se kao sekundarna tehnika, većinom za male lekite, vratne amfore i ojnohoe.

Od sredine 6. st. Atenjani su nagrađivali pobjednike Panatenejskih igara amforama s maslinovim uljem koje su zbog religioznog konzervatizma uvijek morale biti crnofiguralne s Atenom na jednoj i scenom iz igara na drugoj strani.

Koriste se sve do kasnog 4. st., a mnoge se mogu točno datirati jer nose imena arhonta.

475. – 450. PR. KR.

Novi duh i nova faza atičkog crvenofiguralnog slikarstva.

Neki majstori inspirirani zidnim slikama Polignota i njegovih suvremenika izrađuju ambiciozne kompozicije na velikim posudama s figurama smještenim na različitim nivoima u pejzažu.

Popularne su teme borbe Lapita i Kentaura (kentauromahia) i Grka i Amazonki (Amazonomahia).

BRIGOV SLIKAR

Aktivnost: 499. – 475.

Raskoš i sjaj u prikazivanju scena iz svakodnevnog života.

Stil koji naglašava emotivno stanje i pokret figura.

Početak produkcije stila s bijelom osnovom.

SLIKAR NIOBIDA

Djelatnost: 460. – 450.

Uvodi prikaz dubine prostora pod utjecajem monumentalnog slikarstva (Polignot s otoka Tasa i Mikon iz Atene).

Postavlja figure na različite linije koje ispunjaju slikovno polje i u više planova; skraćuje figure.

Krater s Niobidima: Artemida i Apolon strjelicama ubijaju djecu Niobe koja je uvrijedila njihovu majku Leto.

„PERIOD SLOBODNOG STILA“

450. – 420.

Poklapa se s Periklovom vladavinom i nastankom skulptura Partenona.

Dok su veliki majstori u to vrijeme bili angažirani u radu na skulpturi, arhitekturi i zidnome slikarstvu, neki vrsni slikari vaza rade pod njihovim utjecajem i stvaraju također sjajna djela.

AHILOV SLIKAR

Djelatnost: 450. – 440.

„tiha velebnost“

Atribuirano mu je preko 200 vaza i fragmenata.

Majstor stila s bijelom pozadinom.

Raspoloženje: blizak idealu partenonskih figura.

MEJIDIJASOV SLIKAR

Oko 410.; njegov stil prihvaćaju mnogi.

Najpoznatije djelo: hidrija u Londonu s 2 mitološke scene: otmica Leukipidovih kćeri i Heraklo u vrtu Hesperida.

Ljupke i graciozne figure s prozračnom draperijom označavaju stil suvremenih reljefa na balustradi hrama Atene Nike.

POSLJEDNJI PROCVAT ATIČKOG CRVENOFIGURALNOG STILA

Atički crvenofiguralni stil kontinuirano se nastavlja tijekom 4. st., ali narudžbe i potrebe sve su manje.

Već tijekom 5.st. sve su rjeđe i rjeđe signature majstora

Primat preuzimaju južnoitalske radionice.

JUŽNOITALSKO POSUĐE

Ozbiljni rival atičkoj CF keramici bila je CF keramika izrađivana u južnoj Italiji od o. 44. pr. Kr.

Najraniji primjeri blisko odražavaju suvremeni Atički stil.

UVOD U HELENISTIČKU GRČKU

HELENISTIČKI PERIOD

Konvencionalno se datira od smrti Aleksandra Makedonskog 323. do 31. pr. Kr., kada je posljednje od nasljednih helenističkih kraljevstava postalo dio rimskog imperija (Egipat).

„Helenizam“: naziv nastao sredinom 19. st. od riječi *Helenistoi* (helenizirani Židovi< Hans Gustav Droysen).

320. – 250. **rani helenizam**, 250. – 160. **srednji helenizam**, 160. – 30. **kasni helenizam** – podjela s obzirom na razvoj umjetnosti

razdoblje Aleksandra Makedonskog 334. – 323., vrijeme diadoha 323. – 280., vrijeme epigona 280. – 30. – podjela s obzirom na povijesne događaje

167. pr. Kr. Makedonija postaje rimska provincija

143. pr. Kr. Grčka postaje rimskom provincijom

133. pr. Kr. Atal III ostavlja svoje Pergamsko kraljevstvo oporučno Rimu

USPON MAKEDONIJE

Nakon Peloponeskog rata grčki su polisi pod kontinuiranom dominacijom Atene (na moru) i Sparte (na zemlji) koje se bore za prevlast.

Ostali gradovi – države, kao Teba, samo nakratko uspijevaju prigrabiti prevlast.

Najveća prijetnja Grčkoj još od Perzijskih ratova u 5. st. prijeti sa sjevera: uspon Makedonije, helenizirane monarhije etničkog karaktera.

Od 358. zemljom vlada Filip II.

356. rođen je njegov sin Aleksandar; majka mu je Olimpija, epirska princeza. Aleksandrov je učitelj između ostalih i Aristotel.

SUKOBI GRKA I MAKEDONACA

348. Filip II napada i razara Olynthos (Halkidika), saveznika Atene.

338. Atenjani i Beoćani bore se kod Heroneje s Makedoncima, ali su poraženi.

Lavlji spomenik u Heroneji markira grobnicu tebanskih svetih ratnika ili desno krilo makedonske vojske.

Makedonska falanga imala jako duga koplja. Zbog toga su bili vrlo uspješni u bitkama.

FILIPOV PLAN I EKSPANZIJA MAKEDONIJE

Filip se smatrao braniteljem i prvakom grčke kulture.

Sazvao je kongres grčkih gradova u Korintu i inicirao Korintski savez (usmjeren i protiv grčkih protivnika).

Proglasio je rat protiv Perzije radi oslobađanja grčkih gradova Male Azije i kažnjavanja Perzijanaca zbog invazije u 5. st.

PERZIJSKO CARSTVO

U tom vremenu golemo carstvo u koje su uključeni mnogi narodi. Grci, Feničani, Karićani, Liđani, Međani, Egipćani, Perzijanci.

Granice Perzijskog carstva završavaju na obalama rijeke Inda.

U Perzijskom je carstvu svaki narod imao svoga lokalnog vladara iako su područja bila perzijske satrapije.

SUSA: DARIJEVA PALAČA

Nalazi se u današnjem Iranu. Čuveni friz koji je izrađen od emajliranih opeka koji prikazuje besmrtnu dvorsku stražu.

FILIPOVA SMRT

336. pr. Kr. Filip je ubijen u teatru grada Aigiai (Egije) u Makedoniji (osumnjičeni su između ostalih i Aleksandar i Olimpija).

Vodstvo ekspedicije 334. preuzima Aleksandar u dobi od samo 20 godina.

Njegova osvajanja na Istoku, sve do SZ Indije, temeljito su promijenila svjetsku povijest.

Osvojio je područje od Makedonije do Egipta i od Egeje do Afganistana.

331. osniva Aleksandriju u Egiptu koju projektira arhitekt Dinostrat koja postaje novom prijestolnicom helenističkog Egipta.

Što se tiče prijestolnice Perzepolisa, u gradnji toga grada sudjelovali su grčki majstori iz Jonije koji su bili zaduženi za gradnju stupova.

AMONOVO PROROČANSTVO

Po dolasku u Egipat posjećuje oazu Siwa s Amonovim proročištem, koje ga proglašava „sinom Zeusa – Amona, gospodarom svih zemalja“.

Pogreška u razumijevanju? Plutarch: „O Paidion“ (moj sine) ili „Pai Dios“ (božji sine).

ALEKSANDROVA IKONOGRAFIJA: ZEUS – AMON

Smatrajući da ga je proročište imenovalo božanskim (Amonovim sinom Egipćani su oslovljavali vladare i bogove), Aleksandar se na novcu počinje prikazivati s rogovima Amona.

ALEKSANDROVA POLITIKA

Osnivao je gradove gdje god je došao, često ih nazivajući po sebi.

Često je postavljao svoje ljude za lokalne glavare, tjerajući ih u brak s lokalnom elitom.

Omogućujući lokalnoj eliti da participira u vlasti prema novim parametrima, osiguravao je uspjeh administracije i bez svoje prisutnosti.

POVRATAK I SMRT

Aleksandar je namjeravao nastaviti s osvajanjima, ali je vojska odbila ići naprijed nakon niza bitaka kod rijeke Ind.

Nakon što se vratio iscrpljen, 323. umire u Babilonu od groznice (malarija?) ili otrova (strychnine).

USPON INDIVIDUALIZMA I POJAVA VOJNIH NAJAMNIKA

Ideologija polisa tipična za 6. i 5. st. pr. Kr. nije uspjela.

U 4. st. dolazi do uspona individualizma – osnovna čovjekova dužnost nije više da služi gradu kao građanin, nego fokusiranje na privatne interese.

Vojsku sastavljenu od građana koji se bore za svoj *polis* (građanska prava i obveze) zamjenjuju najamnici koji se bore za veću plaću.

Pod vodstvom Makedonaca događa se prvo efektivno jedinstvo Grka.

MAKEDONSKI NAČIN ŽIVOTA

Makedonski kraljevi su sebe prikazivali kao Grke.

Makedonci: nisu gradski naseljenici, nego su živjeli u klanovima (etnička država).

Jezik: vjerojatno je u davna vremena pripadao istom IE dijalektu iz kojeg se razvio grčki jezik, ali je u Aleksandrovo vrijeme Grku bio nerazumljiv. Makedonska elita adoptirala je grčki jezik kao svoj jezik, dok je ostali narod, ako ne jezik, prihvatio ostale karakteristike grčke kulture (nošnja, svakodnevni život itd.).

EKONOMIJA MAKEDONIJE

Stočarstvo je bilo najvažnije (stada ovaca i dr.). Makedonci su bili poznati po uzgoju konja.

Nisu morali uvoziti žito (za razliku od Atene), već su ga proizvodili dovoljno za svoje potrebe.

Elita je kontrolirala većinu bogatstva.

UPRAVA MAKEDONIJE

Trokut vlasti:

* na vrhu: kralj (glava religije, vojske, pravnog sistema, vlasti)
* ispod njega: vojne družine (*hetairoi = heteri*)
* dno piramide: svi ostali

Filip je ženio strane princeze da bi osigurao političke saveze – imao je 7 žena, a posljednja je bila Cleopatria, makedonska tinejdžerica.

MAKEDONSKI NOVAC

Ima prikaze Filipa.

Makedonska zvijezda je simbol kraljevstva.

Kao dio kraljevske ikonografije pojavljuju se i lavovi.

ŠIRENJE HELENIZMA

Karta pokazuje nalaze kurosa iz 6. st. – izostanak kurosa u Makedoniji pokazuje da se grčka kultura tu još nije proširila.

Nakon Maratona, na Olimpijskim igrama 488., Alexandar I zatražio je pravo učešća.

Zapitan da dokaže da je Grk, izrazio je pripadnost argivskoj familiji koja vuče podrijetlo od Herakla.

Makedonci su prihvatili grčku kulturu i sudjelovali u svim panhelenskim festivalima.

Novac kovan 325. prikazuje Aleksandra kao drugoga Herakla, s kožom Nemejskog lava na glavi.

KRALJEVSKA PALAČA U VERGINI

Rana prijestolnica Makedonije.

AIGIAI: KRALJEVSKA NEKROPOLA U VERGINI

Elita je pokapana u tumulima (humcima) koji su sadržavali raskošne grobnice s bogatim prilozima.

Makedonci koji su iskazivali aspiraciju da budu Grci svojom su modom pokazivali da to nisu.

Oni su to preuzeli od Tračana.

GROBNICA FILIPA II.

Otkrivena 1977. u tumulu pokraj kraljevske palače.

Na pročelju odaje je dorska fasada s mramornim vratima koja nisu otvarana od antičkih vremena.

Nalazi: ostaci s lomače (tijelo je kremirano), srebrne posude, prsni oklop od kože i željeza, tobolac, nazuvke, mramorni sarkofag sa zlatnom kutijom ispunjenom kostima s lomače ispranima u vinu i umotanim u purpurnu tkaninu sa zlatnim listićima.

Zlatna kutija sadržavala je kosti starijeg muškarca kojemu je lijevo oko bilo oštećeno.

Forenzičari eksperti rekonstruirali su lubanju.

Literarni izvori navode da je Filip pretrpio ozljedu u jednoj od svojih bitaka.

SLIKARSTVO GROBNICE

Makedonske grobnice, kao i tračke, sadrže slike koje pokazuju razvoj i tendencije suvremenog zidnog grčkog slikarstva.

Primjer: Had otima Perzefonu, oko 340.

Friz visok oko 1 m.

Pokušaj prikazivanja perspektive zbog ostvarivanja prostornog efekta (prikaz kotača, sjenčanje odjeće, lica Hada).

KRATER IZ DERVENIJA

Pronađen u grobu Beta, pripadao Astionu, plemenitašu iz Larisse u Tesaliji.

Bronca, 0,9 m.

Sadržavao je najstariji sačuvani orfički tekst i zlatni novac Filipa II.

Glavna scena: Dioniz i Arijadna.

Volute s Heraklovim glavama (protomama).

Prikazi svojom likovnošću i formama odaju utjecaj Lizipove umjetnosti.

PELLA

Prijestolnica Makedonije do kraja 1. st. pr. Kr. (sve do rimskih vremena, odnosno do 167. pr. Kr. ).

Nije poznato kada je Pella zamijenila Verginu kao prijestolnica.

Pella je bila luka; danas je skoro 30 km od mora.

Jezero koje je postojalo u antici danas služi kao polje za uzgoj riže.

MOZAICI

Krajem 4. st. pr. Kr. u Pelli je podignuta serija veličanstvenih mozaika.

Mozaički su podovi podignuti u sobama za domjenke koje su okruživale velika dvorišta s kolonadama.

Svi mozaici 4. st. izrađeni su od prirodnog kamena (oblutka); oko 250. pojavljuju se mozaici izrađeni od tesera (kockica obojenog kamena ili stakla).

Inspirirani su prikazima na zidnom slikarstvu i tekstilu (apstraktni dizajni uokviruju središnji prikaz).

MOZAIK LOVA NA JELENE, OKO 300.

Signiran imenom Gnosis.

Inspiriran suvremenim zidnom slikarstvom.

Tamna pozadina, detalji u crvenoj, žutoj i drugim bojama.

Položaj figura, sjenčanje i interes za anatomijom pokazuje domete suvremenoga zidnog slikarstva.

Dubina i mase su istaknuti.

Preklapanje figura u više planova: pas preklapa jelena, jelen preklapa lovce.

Stječe se dojam da su se figure sletjele iz okolnoga mraka na osvijetljeno mjesto gdje se odvija radnja.

Prikazana je agonija jelena iz čijih rana izlazi krv (*pathos*).

MOZAIK LOVA NA LAVOVE, OKO 300.

Vrlo detaljan prikaz, obrisi u olovu i terakoti.

Figure su brižljivo ocrtane, sjenčanje je samo u potrebnoj mjeri.

Stilski se uvelike razlikuje od prethodnog mozaika.

DIONIZ NA PANTERI

Detalji noktiju u olovu.

Za portretiranje glave boga i pantere upotrijebljena terakota.

RAZVOJ IKONOGRAFIJE NA NOVCU

Razvoj ide od prikaza cijele grupe (npr. sova = Atena, zajednica građana) do jedne figure koja predstavlja grupu (npr. Aleksandar).

Politička se propaganda širila prikazima na novcu ili skulpturom postavljenom na javnim mjestima, npr. u panhelenskim svetištima.

Stvarni Aleksandrov izgled: nizak, zdepast, crvenkaste puti.

Antički prikazi pokazuju kako je Aleksandar želio biti prikazivan.

3 aspekta Aleksandrova prikazivanja: 1. aktualni prikazi za života (skulpture), 2. slike s prikazima njegovih uspjeha (događaja), 3. prikazi Aleksandra iskorišteni od njegovih nasljednika.

Literarni izvori poput Plutarhova „Život Aleksandra“ govore da je bio vrlo brižan kako će biti prikazan.

Samo je Lizip bio dovoljno dobar kipar da ga portretira i izradi njegove službene skulpture.

Stav: inklinacija glave prema lijevom ramenu, lice podignuto prema nebu (u kontaktu s bogovima, kao posrednik između njih i ljudi).

Mekan pogled: velike, vlažne oči (sanjar).

Lavlja kosa (muževnost) s frizurom tipa *anastole* (frizura podijeljena diskretnim razdjeljkom i zabačena prema gore, taj tip često imitiran u rimskoj umjetnosti).

Boja: svijetle puti s mjestimičnim crvenilom.

Aleksandrove fizičke karakteristike, pozu, mekan pogled i lavlju kosu poslije su pokušavali imitirati mnogi nasljednici.

Aleksandrovi portreti kombiniraju oblike tradicionalnog „kraljevskog portreta“ s „osobnim portretom“, naglašavajući njegovu modu, osobni karakter (*ethos*), izvrsnost, *pothos* (želju za dužnostima heroja), neuobičajenu karizmu.

PORTRET 5. I 4. ST.: PERIKLO

Generalizirajući (uopćeni) portret dizajniran da Perikla prikaže kao idealni primjer ljudskog bića i velikog državnika.

OSOBNI PORTRET

U Helenističkom periodu tipovi portreta mijenjaju se prema realističnom ili fizionomijskom portretu. Krucijalni je temperament vladara zbog njegove velike moći.

Portret objedinjuje osobine (duh + crte lica) koje čine jedinstvenom svaku osobu.

Primjer: Azara herma iz Louvrea, kopija iz 4. st. prema Lizipovu originalu. Natpis potvrđuje da je riječ o Aleksandru.

ALEKSANDAR S AKROPOLE (338. – 333.)

ALEKSANDAR IZ DRESDENA

Rimska kopija grčkog originala iz oko 338. – 330.

RONDAMINI ALEKSANDAR

Rimska kopija grčkog originala iz oko 320.

ALEKSANDROVA GLAVA IZ PERGAMA

Mramor, helenistička kopija iz oko 200. pr. Kr.

U tradiciji Lizipovih portreta.

Prikazuje Aleksandrov heroizam, Heraklove aspiracije, aluzije nemira i latentne opasnosti svojstvene herojima.

ALEKSANDAR KAO HELIOS (SUNCE)

Osim s Heraklom, Aleksandar se povezivao i s Helijem (medaljoni, novac).

Aleksandar Helios, 1. st. pr. Kr., alabasterna bista.

Aleksandar Helios *Kosmokrator*.

ALEKSANDAR NA KONJU

Pored statua, glava, Aleksandar se često prikazivao i na svom konju Bukefalu.

Brončana statueta Aleksandra na konju (Herculaneum), prema originalu iz oko 330.

ALEKSANDROV SARKOFAG, SIDON, 330. – 310. PR. KR.

Aleksandrov sarkofag imitira hram, sanduk imitira zgradu, a poklopac imitira krov. Sve 4 strane sanduka su ukrašene u reljefu. Na vrhu sanduka motiv meandra. Motiv prepleta vinove loze, Dionizijski motiv. Ostaci boje na sarkofagu, cijeli je bio oslikan. Na jednoj dužoj i kraćoj strani su scene iz Aleksandrovih bitaka, a na drugoj dužoj i kraćoj su scene lova.

ALEKSANDROV SARKOFAG

Nekropola u Sidonu (današnji Libanon).

Arheološki muzej u Istanbulu.

Vis. 1,95 m.

Oko 330. – 310. pr. Kr.

Praksitelov utjecaj (Kefizodot Mlađi i Timarh?) – Praksitelovi sinovi.

Stil izrade glave jako podsjeća na Praksitelovu umjetnost.